Nabil Ahmad Dikecam Hina Kekurangan Caliph Buskers

Bagi sesiapa yang menonton program MeleTOP tempoh hari pasti tahu gimik langsuir yang datang ke set mereka. Namun apa yang menjadi perbualan, gurauan Nabil Ahmad kepada Caliph Buskers yang cacat penglihatan.

Menerusi video yang dimuat naik, Nabil bersahaja menyuruh langsuir itu berdiri berhampiran mereka kerana mereka pasti tidak akan menyedarinya. Walaupun kata-katanya hanya sepintas lalu tapi mengundang kemarahan netizen.

Rata-rata ramai berpendapat gurauan Nabil itu sebagai biadap dan tidak menghormati perasaan orang lain. Ada juga berasa gurauan Nabil itu tidak kelakar dengan mengejek kekurangan orang lain.

Mungkin mereka hanya ketawa mendengar gurauan itu dalam kehidupan seharian namun siapa tahu disebalik ketawa yang terukir di mulut, hati mereka terusik dengan kekurangan yang ada. Fikir-fikirkanlah (rtky/w)


“Sila Padam Atau Akan Ambil Tindakan”

Belum sempat lagi filem Munafik 2 ditayangkan di pawagam Indonesia pada 26 September ini, kini sudah menjadi mangsa cetak rompak yang dirakam secara haram dan mula dikongsi di media sosial secara berleluasa.

Akaun tersebut dipercayai milik warga Indonesia namun rakaman menggunakan telefon bimbit itu dilakukan di pawagam Malaysia. Menurut pengarahnya Syamsul Yusof, beliau memberi amaran dan akan mengambil tindakan terhadap individu yang merakam dan menyebarkan filem tersebut secara haram.

“Saya sudah maklum tentang perkara itu tapi tak mahu ulas lanjut. Ada yang masih tak faham apa yang mereka buat ini salah di sisi undang-undang Malaysia. Pihak Skop Production akan mengambil tindakan terhadap mereka yang melakukan perkara tidak bertanggungjawab itu.

“Sila padam video tersebut dan jika masih berdegil syarikat akan mengambil tindakan,” katanya kepada mStar Online.

Filem Munafik 2 memecahkan rekod sebagai filem Melayu paling tinggi kutipan iaitu sebanyak RM40 juta dalam tempoh 17 hari ditayangkan. Filem ke-10 arahan Syamsul itu menelan belanja sebanyak RM2.9 juta.


Bukan Calang Calang Nama, Zynakal Lancar Lagu Baru

Meskipun baru sahaja 2 tahun dalam industri muzik tanah air, komposer lagu Sabar nyanyian Ismail Izzani kini bergelar penyanyi apabila tampil dengan single pertama, Terbang.

Zynakal atau nama sebenarnya Muhammad Razqi Rosli juga merupakan komposer lagu Terasa Cinta nyanyian Fara Hazel dan Aiman Tino.

Menariknya, penyanyi dan komposer berusia 20an ini memilih Hotel Galle Face, Sri Lanka sebagai destinasi pelancaran lagu tersebut bagi mencipta kelainan.

Lagu ciptaan Zynakal sendiri bersama penyanyi Sufian Suhaimi, Faiz Ruzaini dan Alabbas telah pun mencapai 10,000 tontonan di Youtube selepas satu jam klip video ini lancarkan pada petang Rabu.

Kami turut diterbangkan bersama Zynakal di Colombo, Sri Lanka untuk menonton sendiri majlis pelancaran tersebut.

Bercerita mengenai pemilihan lokasi pelancaran itu, Zynakal memberitahu dia hanya ingin memenuhi impian ibunya yang tidak berpeluang untuk melawati negara tersebut.

“Sebenarnya ibu saya yang teringin untuk datang ke Sri Lanka tapi dia tak berkesempatan lagi.

“Jadi, kiranya saya mewakili ibu memenuhi impian untuk berada di sini. Sebab itu pelancaran ini sangat bermakna buat saya, ” katanya ketika ditemu bual.

Lagu tersebut turut dilancarkan serentak di platform digital Spotify, iTunes dan Joox.


“Saya Isterinya, Sudah Tentulah Tahu Luar Dalam”

Baru-baru ini tular di media sosial gambar bogel didakwa mirip pelakon Aeril Zafrel. Menafikan sekeras-kerasnya gambar tersebut adalah milik suaminya, Wawa Zainal memberitahu dia lebih mengenali Aeril berbanding individu tidak bertanggungjawab yang menyebar fitnah gambar tidak senonoh itu.

“Saya isterinya, sudah tentulah saya tahu luar dalam. Memang mula-mulanya saya terkejut apabila ditunjukkan gambar tidak senonoh itu. Tetapi saya tertawa! Jelas sekali itu bukan Aeril! Bahagian wajahnya pun sudah berbeza terutama bahagian dahi apatah lagi bahagian badan lain.

“Jadi, sudah-sudahlah buat dosa. Sebar perkara tidak elok tentang suami saya. Itu bukan gambar Aeril.

“Terserah kalau nak simpan atau buang gambar tidak senonoh itu. Tetapi daripada pihak kami, tiada tindakan undang-undang akan dibuat terhadap sesiapa pun. Sebab terang-terangan itu bukan gambar suami saya,” katanya kepada Astro Gempak.

Terdahulu, Aeril memberitahu gambar itu sebenarnya sudah lama. Demi membuktikan individu dalam gambar tersebut bukan dirinya, Aeril memuat naik gambar bogel itu di media sosial tanpa menutup bahagian alat sulit lelaki terbabit namun sudah memadamnya.

Bagaimanapun, tindakannya itu tidak disenangi netizen yang menganggap Aeril tidak profesional menanggani gosip liar.


“Saya Dianiaya, Rakan Artis Letak Dadah Dalam Minuman”

Tidak tahan lagi dengan apa yang melanda dirinya ketika ini, lebih-lebih lagi bapanya kini baru saja selesai menjalani pembedahan di Institut Jantung Negara (IJN), Fathia Latiff akhirnya mengambil keputusan mendedahkan perkara yang berlaku di sebalik kejadian video live Bigo yang pernah hangat seketika sebelum ini.

“Ayah seorang yang penyabar dan dia yang banyak mengajar saya untuk menjadi sabar seperti sekarang ini. Tapi sekarang perkara ini bagai sudah makan diri. Saya nak beritahu perkara sebenar apa yang terjadi ketika kecoh video live Bigo sebelum ini”

“Sebenarnya saya telah dianiaya, rakan artis sendiri yang berbuat perkara tersebut (bukan Zarina Anjoulie). Seingat saya mereka bagi saya minum air berperisa mangga yang katanya dari Jepun. Saya ni cepat percaya orang. Memang saya tak ingat apa yang saya lakukan lepas minum air tu,” jelasnya kepada Rotikaya.

Tambah Fathia, dalam masa yang sama dia tidak dapat menghalang orang ramai untuk mengecam sehingga menyebabkan dirinya menderita namun apabila ia melibatkan kesihatan ibu bapa, ia adalah sesuatu yang melampau.

“Hidup saya tak tentu arah selepas kejadian tersebut (tunjuk buah dada di Bigo). Saya harap remaja sekarang agar berfikir terlebih dahulu untuk melakukan sesuatu dan berhati-hati agar tidak menjadi mangsa rakan sendiri”

“Saya dah tak tahan lagi dengan tohmahan. Saya dah pernah lalui bagaimana akibatnya dan saya tidak mahu mereka di luar sana melalui perkara yang sama,” kongsinya lagi.

Perjalana hidup setiap orang adalah berbeza namun dalam masa yang sama setiap insan mempunyai peluang memperbaiki diri menjadi lebih baik. Jangan disia-siakan usia yang semakin berkurang untuk berbuat kebaikan. (rtky/s)


Boy Iman Dedahkan Sikap Sebenar Datuk Seri Vida

Sejak kebelakangan ini, nama usahawan kosmetik Datuk Seri Vida menjadi perhatian ramai apabila terpalit dengan beberapa kontroversi panas. Bermula dengan dakwaan menghadiahkan berlian palsu kepada penyanyi Aishah, kemudian timbul pula isu Lavida Coin yang diharamkan oleh Bank Negara Malaysia.

Walaupun pelbagai kecaman dan tohmahan yang dilemparkan terhadap dirinya, masih ada individu yang ingin mempertahankan DSV iaitu Boy Iman. Menerusi Instagram, Boy memuat naik kenyataan meluahkan rasa kecewa terhadap netizen yang mudah menghukum seseorang tanpa mengetahui perkara sebenar.

Menurutnya, orang ramai sepatutnya menutup segala aib DSV dan memberikan kata-kata semangat kepada jutawan itu ketika beliau sedang dilanda kesusahan, bukannya menokok tambah cerita fitnah.

Katanya lagi, bukan mudah untuk mengecap kejayaan yang dimiliki oleh DSV. Boy juga memberitahu beliau sudah menganggap DSV seperti ibunya kerana banyak memberi tunjuk ajar dalam dunia perniagaan.

Turut didedahkan sikap DSV yang sangat baik hati dan suka membantu orang lain untuk sama-sama berjaya sepertinya. Dalam pada itu Boy turut meminta orang ramai untuk berhenti menyebarkan fitnah mengenai DSV.

Terdahulu, Lavida Coin telah disenarai hitam dalam senarai Amaran Pengguna Kewangan Bank Negara Malaysia. Laman web mempromosikan pelaburan itu juga haram dan tidak diiktiraf. Suruhanjaya Sekuriti Malaysia (SC) juga telah mengeluarkan arahan untuk menghentikan promosi berkaitan Lavida Coin.


Malaysia Baru, Kelainan Kita Tak Membezakan Kita

Malaysia kini digelar Malaysia Baru, namun perubahan itu tidak akan membezakan kita sebagai rakyat Malaysia.

Setiap individu mempunyai impian dan harapan yang berbeza terhadap pemerintahan Malaysia Baru.

Diberi peluang dalam menceburi bidang pekerjaan mahupun diangkat menjadi golongan yang setaraf tanpa membezakan keupayaan diri menjadi keutamaan rakyat.

Meskipun Malaysia sebuah negara yang maju dan terkenal dengan masyarakat yang mudah mesra, namun ada sesetengah individu terlepas pandang terhadap golongan yang memerlukan.

Misalnya, golongan ibu tunggal yang bersusah payah dalam menyara keluarga dan pada masa yang sama terpaksa bekerja bertungkus lumus untuk memberi kesenangan kepada keluarganya.

Golongan ini sering di pandang rendah dek kerana status diri. Namun sebagai ibu yang turut memikul tanggungjawab suami, segala tomahan itu menjadikan mereka lebih kuat.

Bekas banduan juga tidak kurang hebatnya apabila sering dipandang hina oleh masyarakat meskipun mereka berniat untuk berubah.

Tidak mudah untuk mendapat pekerjaan menjadi punca utama tekanan buat bekas banduan. Setiap insan daripada mereka kesal dengan perbuatan yang terdahulu.

Namun perubahan dan keinsafan diri mereka untuk memulakan hidup baru sering dipermainkan sehinggakan golongan ini tidak mudah diberi peluang dalam sektor pekerjaan.

Kecacatan diri bukanlah diminta dan perkara itu diterima dengan hati yang terbuka. Tidak mudah untuk diterima ramai, golongan OKU tidak terlepas daripada pandangan negatif masyarakat.

Berkerusi roda mahupun tidak mempunyai pancaindera yang sempurna menjadikan golongan ini susah diterima bekerja dan setiap kemudahan untuk mereka sering disalahgunakan oleh individu lain.

Meskipun setiap pergerakan mereka terbatas namun golongan ini seperti insan lain yang inginkan layanan yang setaraf tanpa membezakan keupayaan diri.

Golongan yang tidak bernasib baik seperti ibu tunggal, bekas banduan mahupun golongan OKU harus diberi peluang dan diangkat menjadi satu golongan yang setaraf dengan insan lain.

Perasaan golongan ini sering bercampur baur apabila berdepan dengan rakyat Malaysia dek kerana pandangan yang berbeza-beza.

Tapi tahukah anda, meskipun kini Malaysia dalam pemerintahan Malaysia Baru tiada apa yang membezakan kita sebagai rakyat Malaysia di mana setiap individu mempunyai hak yang sama seperti insan lain.

Sebagai rakyat Malaysia setiap golongan harus diberi peluang mencuba meskipun memiliki kekurangan pada diri.

Jadi apa tunggu lagi, jom kongsikan dengan kami apa impian anda terhadap Malaysia bersama #IAMMY dan #AirAsia.


Tiada Lagi Komen Dicaci, Netizen Doa Izreen & Ude Bahagia

Sering dikecam dan dicaci oleh netizen gara-gara isu ‘perampas dan perosak’ rumah tangga, pelakon Izreen Azminda dan suami Ude Wahid tetap sabar dengan segala tohmana yang dilemparkan kepada mereka. Mungkin sudah masak dengan perangai netizen, sehingga kini Izreen masih lagi menutup ruangan komen.

Bagaimanapun, baru-baru ini Ude ada memuat naik gambar bersama keluarga tercinta di Instagram miliknya. Gambar tersebut menunjukkan Ude dan Izreen meluangkan masa hujung minggu bersama anak-anak di sebuah restoran.

Rata-rata netizen dilihat memberikan komen positif buat pasangan tersebut dan mendoakan agar kebahagiaan rumah tangga mereka berdua hingga ke jannah. Tidak kurang juga ada netizen memberikan nasihat kepada Ude agar menjadi ketua keluarga yang baik dan tidak lagi mengulangi kesilapan lalu.

Apa pun kini masing-masing sudah ada kehidupan mereka sendiri. Lebih baik kita doakan yang baik-baik dan buang yang keruh.


Seminggu Tak Makan, Nam Ron Nyaris Jadi Perompak

Pelakon dan pengarah, Nam Ron mendedahkan dia pernah terfikir untuk merompak kedai serbaneka kerana kesempitan hidup. Menurutnya lagi, adegan lelaki ditahan polis kerana mencuri makanan dalam filem One Two Jaga itu adalah berdasarkan pengalaman yang pernah dilalui olehnya, 18 tahun lalu.

Menerusi Twitter Nam Ron berkongsi cerita ketika itu dia baru menamatkan pengajian di Akademi Seni Budaya dan Warisan Kebangsaan (ASWARA) dan hidupnya terkontang-kanting serta berbulan tiada pekerjaan.

BACA: “Jika Itu Orang Mahu, Saya Akan Jadi Pembikin Filem Porno”

“Saya menyewa di bilik paling kecil di rumah kedai tiga tingkat. Di bawahnya ada sebuah kedai runcit. Adapun pekerjaan saya ketika itu adalah kru teknikal dan pentas. Bayaran tidak tetap. Ada suatu waktu, saya berbulan tiada pekerjaan. Bila tiada kerja, duit pun tiada. Barang makanan semua habis licin dekat seminggu tidak makan.

“Ingat lagi dalam keadaan lapar saya berdiri di depan kedai runcit berkenaan di bawah rumah. Saya fikir ingin acu pisau dekat juruwang supaya dia serahkan duit. Kalau kena tangkap, saya akan cakap seminggu tidak makan sebab tiada kerja,” tulisnya.

Nam Ron memberitahu dia kemudian bertemu dengan pengarah filem, U-Wei Saari yang sangat murah hati menghulurkan sedikit wang serta berkongsi pengalaman dan nasihat berguna padanya.

“Saya beritahu dia yang saya hampir rompak sebuah kedai runcit. Dia seluk poket seluarnya dan tarik keluar RM50 sambil bercerita kepada saya. Katanya, ketika bekerja di New York dia bawa teksi dan sesekali buat kerja kru produksi filem lucah.”

“Saya tidak pasti betul atau sebaliknya. Apa yang pasti duit RM50 itu membuatkan saya tangguh rancangan ingin rompak kedai runcit itu dulu,” ujarnya lagi.


Penuh Aksi, Filem Golden Job Bakal Pukau Penonton

Bukan calang-calang barisan pelakon filem Golden Job ini. Bagi peminat setia francais filem Young and Dangerous, filem ini membariskan nama-nama utama yang mungkin masih segar di ingatan penonton. Namun jangan salah sangka, filem Golden Job ini tiada kaitan dengan francais tersebut.

Apa yang pasti, melihatkan daripada trailer filem ini sahaja sudah sesak nafas dengan aksi yang tidak henti-henti. Seperti biasa, tema persahabatan dan semangat setiakawan diangkat dengan cukup baik di dalam filem ini. Tetapi pernahkah anda kena ‘tikam dari belakang’ oleh kawan anda sendiri?

Mari kami terangkan secara ringkas mengenai filem arahan dan lakonan Ka Lok Chin ini. Filem aksi ini mengisahkan 5 sekawan yang merupakan tentera upahan (diketuai oleh Lion) kembali bersatu selepas misi yang mereka rancang 5 tahun lalu gagal.

Kisahnya bermula daripada Lion yang dikenali sebagai Robin Hood moden kerana merompak ubat dari golongan kaya-raya demi menolong Dr. Chow dan juga mereka yang memerlukan bantuan perubatan di sebuah kem pelarian.

Demi meneruskan misi membantu dan membekalkan ubat untuk pelarian di kem tersebut, Lion dan rakannya hadir dengan satu rancangan.

Rancangan mereka cukup mudah – rompak trak yang membawa ubat-ubatan dan melalui kepakaran masing-masing, perkara tersebut dilihat pasti akan berjalan dengan lancar tanpa sebarang gangguan.

Namun semuanya berubah apabila trak yang dirampas mereka itu sebenarnya bukanlah mengandungi ubat-ubatan dan membuatkan mereka tersedar, ada pembelot di antara mereka berlima.

Sejauh mana semangat setiakawan di dalam filem yang dibintangi oleh Ekin Cheng, Jordan Chan, Michael Tse, Jerry Lamb, Eric Tsang ini mampu bertahan dan siapakah sebenarnya di antara lima sekawan itu yang menjadi pembelot?

Jawapannya hanya anda ketahui bermula 27 September ini dan bagi peminat filem aksi, jangan lupa saksikan filem yang mengangkat nama-nama lagenda industri perfileman Hong Kong ini. Bukan mudah untuk kembali mengembalikan nama-nama besar ini di dalam satu filem.


"Panggilan Retis Seolah Merendahkan Kami Anak Seni"

Menerusi laman Twitter, Adibah Noor telah menegur seorang netizen yang menggelarkan selebriti sebagai ‘retis’. Selain memperbetulkan gelaran itu, Adibah turut menganggap panggilan ‘retis’ sebagai satu penghinaan.

Manakala tindakan Adibah juga turut disokong oleh pelawak, Jihan Muse. Jelas Jihan, tiada dalam kamus perkataan ‘retis’, ianya hanya direka dan digunakan oleh netizen bagi menggelarkan mereka sebagai anak seni.

Malah kata Adibah lagi, netizen yang menggelarkan mereka ‘retis’ seolah merendahkan anak seni yang sepatutnya dipanggil ‘artis’. Pendapat tersebut turut disokong beberapa selebriti lain seperti Nabila Huda.

Bagaimanapun di laman Twitter, ada netizen membidas pendapat mereka dengan mengatakan panggilan itu sebagai gurauan dan bahasa pasar yang digunakan dalam masyarakat, jangan terlalu serius kata mereka. Apa kata anda? (rtky/w)


"Kalau Boleh Nak Sepasang Lagi Anak"

Setelah usia perkahwinan yang hampir mencecah enam tahun, Lisa Surihani berhasrat untuk menambah bilangan cahaya mata lagi. Jelasnya, kalau boleh beliau dan suami Yusry Halim mengimpikan sepasang lagi anak.

“Kami mahu segera menambah anak kerana usia suami sudahpun mencecah 45 tahun. Takkanlah, bila usia suami mencecah 60 tahun dan sudah pencen, anak-anak kami masih kecil dan belajar lagi?”

“Kami juga sangat mementingkan soal pendidikan anak-anak kerana ia membabitkan kos yang mahal sekarang. Jika nak diikutkan, kami sudah bersedia pada bila-bila masa pun tetapi semuanya bergantung pada rezeki dari Allah SWT,” katanya.

Hasil perkahwinan yang dibina pada tahun 2012, Lisa telah dikurniakan dua cahaya mata, Yahaira Leanne dan Yusof Leonne. Lisa menganggap andai diberi rezeki sepasang (lelaki & perempuan) lagi, lengkaplah keluarga mereka.

Semoga hasrat pasangan ini dimakbulkan tuhan untuk menambahkan lagi cahaya mata. Bak kata Lisa, anak-anak mereka juga sudah besar jadi memang sudah sampai waktunya mereka membina keluarga lagi. (rtky/w)


Team Pagi Suria Meriahkan Jelajah Suria Ke Seluruh Negara

Jika anda pendengar setia Suria, ini peluang anda untuk bertemu dengan para penyampai popular Suria menerusi siri Jelajah Suria yang sedang berlangsung di seluruh Malaysia.

Secara keseluruhannya, siri jelajah ini akan ke 6 lokasi secara berturut-turut melibatkan 4 siri Jelajah dan 2 siri Team Pagi Suria Belanja Makan yang telah pun berlangsung pada 1 September 2018 pada hari Sabtu sehingga 13 Oktober ini.

Jelajah Suria kali ini juga memberi fokus kepada gandingan penyampai baru Suria, Shahrol Shiro, Issey & Fizi Ali untuk slot ‘Team Pagi Suria’ yang keudara setiap pagi bermula 6 pagi -10 pagi, Isnin hingga Jumaat.

Siri Jelajah Suria Dikecohkan Oleh Team Pagi Suria ini turut menampilkan barisan penyampai Suria seperti Feeya Iskandar (Cik Piah), Sharifah Shahirah (Rara), Tyzo, Suraya dan DJ Lin.

Peminat bukan sahaja dapat bertemu dua mata bersama penyampai Suria, malah boleh beramah mesra bersama barisan selebriti popular seperti Nabila Razali, Lan Solo, Siti Nordiana, Wany Hasrita, Tajul, Syamel, Naim Daniel, One Avenue Band dan ramai lagi!

Selain daripada itupeminat juga berpeluang menyertai pelbagai permainan pentasyang disediakan seperti Kutu Karoks dan memenangi wang tunai sebanyak RM500, barangan eksklusif Suria serta hadiah misteri!

“Antara kelainan yang Suria tampilkan pada siri Jelajah ini adalah buat pertama Jelajah Suria ini akan disiarkan secara langsung menerusi frekuensi Suria selama 1 jam bermula 5 petang -6 petang bagi membolehkan pendengar Suria dapat mengikuti acara yangsedang berlangsung,” kata DJ Lin yang juga merupakan Pengurus Kanan Program Suria.

Kepada mereka yang terlepas mengikuti Jelajah Suria di dua lokasi sebelum ini, jangan risau kerana mereka masih mempunyai jadual penuh jelajah setiap Sabtu sehingga 13 Oktober seperti berikut:

22 September 2018 – Mydin Bukit Mertajam, Pulau Pinang
29 September 2018 – Angsana Mall, Johor Bharu

Team Pagi Suria Belanja Makan
06 Oktober 2018 – Kuantan, Pahang

Tidak dapat hadir kerana lain negeri atau jauh? Jangan risau, anda boleh menonton klip persembahan melalui laman Facebook rasmi Suria di @SuriaMalaysia atau ketahui info lanjut di www.suria.my.


Rapat Dengan Model, Sufian Suhaimi Dah Jumpa Pengganti?

Baru-baru ini, foto penyanyi Sufian Suhaimi memberikan sekuntum mawar merah kepada seorang gadis berhijab cantik manis menimbulkan pelbagai tanda tanya di kalangan netizen mengenai hubungan sebenar mereka berdua.

Bagaimanapun, Sufian menafikan wanita yang dikenali sebagai Ayra Messi adalah kekasih barunya. Jelasnya lagi, wanita itu adalah model dalam muzik video lagunya Di Matamu dan tiada hubungan istimewa antara mereka.

“Bagi peminat yang menonton muzik video ini mesti kenal dan tahu. Ayra adalah model dalam muzik video berkenaan. Kami tidak ada apa-apa hubungan istimewa seperti diperkatakan. Dalam erti kata lain, dia bukan kekasih saya.

“Cuma, semalam saya dijemput menghadiri acara pembukaan butik di Batu Pahat. Kebetulan, Ayra ada sekali. Jadi, kami terjumpa di situ. Memandangkan juru foto majlis itu rakan saya, kami pun acah-acah buat sesi fotografi,” katanya.

Dalam pada itu, Sufian turut menjelaskan dia tidak mencetuskan sebarang gimik serta berharap netizen tidak lagi salah faham mengenai hubungan mereka.

Apa pun rata-rata netizen memuji Sufian dan Ayra memang sangat sepadan. Ada juga yang berharap agar mereka benar-benar bercinta.


Letih Berebut Lif, Joy Revfa Pindah Rumah Baru 7 Bilik

Lama tak dengar cerita mengenai usahawan kosmetik Joy Revfa. Tahun lalu, kisah pergolakan rumah tangganya bersama penyanyi Hafiz Hamidun menjadi perhatian ramai. Kini, Joy Revfa lebih bahagia dan meneruskan kehidupan seperti biasa bersama anak tunggalnya.

Baru-baru ini, Joy ada memuat naik gambar rumah baharunya di Instagram. Joy memberitahu, walaupun rumahnya itu tidaklah besar mana, namun dia boleh bercucuk tanam dan tidak perlu lagi berebut untuk menaiki lif.

“Alhamdulillah, akhirnya saya dan Arryan berpindah ke sini. Sekarang sibuk pemindahan masuk ke rumah baru. Rumah kami tak la besar macam istana orang lain tapi cukup untuk kami berdua rasa bahagia seperti sebuah istana.

“Lama kami berdua duduk di kondo yang berlif sebelum ni, letih dah berebut-rebut lif dengan orang lain. Sekarang baru ada kesempatan untuk beli rumah bertanah sendiri. Senang nak bercucuk tanam kat halaman rumah,” ujarnya.

Joy juga turut memberitahu rumah baharunya itu mempunyai tujuh buah bilik. Katanya lagi, untuk pesakit asma sepertinya dia memerlukan rumah yang mempunyai banyak pokok dan udara yang bersih.

“Rumah ini ada tujuh bilik, senang nak letak ‘adik-beradik’ Arryan yang lain nanti (haha jangan kena beranak ramai dah la lepas ni.) Al maklum pesakit asma macam saya kena dekat dengan pohon-pohon yang menyegarkan dan udara bersih,” ujarnya.

Dalam pada itu, Joy juga berharap penghijrahan itu bakal memberi kehidupan yang lebih baik buat dirinya


"Jangan Gali Kubur Sendiri"

Menerusi program Melodi, Ismail Izzani menyatakan beliau boleh membayar hutang hotel kepada Zarina Anjoulie pada bila-bila masa saja. Namun di media sosial, Zarina nampaknya masih belum menerima wang tersebut.

Dalam masa sama, Zarina sempat menyindir Ismail dengan memuat naik nombor akaun bank beliau di Instastory mengatakan penyanyi itu tidak perlu malu-malu untuk membayar hutangnya yang masih tertunggak.

Selain itu Zarina juga menghentam Ismail dengan memberi amaran kepada pelakon itu supaya tidak menggali kubur sendiri dalam hal ini, selain mendakwa Ismail tidak membeli pil perancang selepas melakukan seks.

Bagaimanapun Ismail terus bertegas tidak mengenali Zarina mahupun Fathia Latiff sebelum ini dan pertama kali bertemu mereka adalah pada malam itu. Malah jelasnya, beliau juga tidak mempunyai nombor telefon mereka. (rtky/w)


2 Individu Bakal Didakwa Sapu Duit Finas RM13.4 Juta

Perbadanan Kemajuan Filem Nasional Malaysia (Finas) akan mengheret tujuh syarikat produksi ke mahkamah kerana gagal menyiapkan filem dalam masa tiga tahun selepas menerima dana dari agensi tersebut dengan jumlah keseluruhan hampir RM16 juta, lapor Harian Metro.

Memetik laporan The Malaysian Insight, bagaimanapun tujuh projek itu hanya melibatkan dua individu yang menggunakan tujuh syarikat berbeza untuk mendapatkan dana penerbitan Finas.

Ketua Pengarah Finas, Fauzi Ayob berkata kesemua projek tersebut sudah dibatalkan kontraknya dan kini sedang dalam proses tindakan perundangan.

“Dalam perjanjian, jika projek gagal disiapkan dalam tempoh ditetapkan, Finas boleh mengenakan tindakan untuk membatalkan perjanjian dan syarikat produksi perlu memulangkan dana yang sudah disalurkan,” kata Fauzi, seperti dipetik akhbar itu.

Kata Fauzi lagi, semua dana yang diluluskan antara 2015 dan 2016 itu, setiap satu berjumlah antara RM1.2 juta hingga RM5 juta.

Seorang individu berumur dalam lingkungan 30-an menggunakan tiga buah syarikat yang menerima dana berjumlah RM8 juta, manakala seorang lagi individu berumur 60-an menggunakan empat buah syarikat menerima dana RM5.4 juta.

Sebuah produksi lain, menerima dana penerbitan sebanyak RM2.5 juta, merayu tindakan yang diambil dan kini dalam proses menyiapkan sebuah filem animasi yang tertangguh.

Difahamkan lapan buah filem yang tidak dinamakan dalam laporan Harian Metro itu tidak sama dengan beberapa judul yang didedahkan dalam Laporan Ketua Audit Negara 2017 Siri 1 yang dikeluarkan awal bulan lepas, yang menerima dana penerbitan Finas antara 2012 dan 2013.


Netizen Berang Ismail Izzani Salahkan Melayu

Dihimpit kontroversi dengan pelakon, Zarina Anjoulie di kelab malam, Ismail Izzani menganggap apa yang terjadi kerana bangsa Melayu yang suka mencari kesalahan bangsa sendiri untuk melihat Melayu jatuh.

Selain dikatakan mabuk di kelab malam, Zarina juga mendakwa Ismail masih belum membayar duit hotel untuk bermadu asmara dengan teman wanitanya. Mungkinkah sindiran Ismail ditujukan buat Zarina?

Pun begitu dakwaan Ismail menyalahkan Melayu diatas kesilapannya mengundang kemarahan orang ramai. Ramai berpendapat Ismail hanya berpura-pura menjadi mangsa sedangkan dirinya sendiri bersalah dalam hal ini.

Ada juga mempersoalkan tindakannya yang masih berumur belasan tahun tetapi sudah masuk kelab malam dan bergaul dengan selebriti kontroversi seperti Zarina dan Fathia Latiff hingga memakan diri sendiri.

Bak kata Ismail sebelum ini, beliau masih menunggu waktu yang sesuai untuk menceritakan hal sebenar yang terjadi pada malam itu. Sama-samalah nantikan apakah cerita disebalik kontroversi ini. (rtky/w)


"Wawa Lebih Tahu Fizikal Badan Saya Bagaimana"

Bertegas menafikan gambar bogel yang sedang tular kini bukan miiliknya, Aeril Zafrel memberitahu gambar itu sebenarnya sudah lama. Malah menurut Aeril, isterinya, Wawa Zainal hanya gelak apabila ditunjuk gambar berkenaan.

“Saya memang tidak sangka ia tular dan menjadi topik ‘membawang’ orang ramai di sosial media. Gambar berkenaan sudah saya tahu kewujudannya sejak kira-kira setahun lepas daripada seorang rakan”

“Saya ingin beri penegasan bahawa gambar bogel itu bukan saya. Wawa okey dan ketawa apabila melihat gambar itu. Dia lebih tahu fizikal saya bagaimana. Lagipun, lelaki dalam gambar itu tidak sunat dan terang-terang bukan saya”

“Apabila ditanya tentang kesahihan gambar tersebut oleh seorang wartawan semalam, saya tertawa. Segelintir orang memang suka menabur fitnah tanpa memikirkan soal dosa. Tidak mengapa, saya doakan sahaja yang baik-baik buat mereka,” jelasnya kepada Kosmo Online.

Terdahulu demi membuktikan individu yang berada dalam gambar tersebut bukan dirinya, Aeril bertindak memuat naik gambar bogel itu di laman sosial tanpa menutup bahagian alat sulit lelaki terbabit namun sudah memadamnya.

Bagaimanapun sikap terbukanya itu tidak disenangi orang ramai yang menganggap Aeril tidak profesional menanggani gosip liar. Ada juga berpendapat tiada keperluan Aeril untuk berbuat begitu hanya demi mempertahankan diri. (rtky/w)


Sunat Pun Tak Lagi, Aeril Zafrel Nafi Gambar Bogel

Satu demi satu nama selebriti dikaitkan dengan gambar bogel yang tersebar dan baru-baru ini antara yang terpalit dengan kontroversi adalah Aeril Zafrel. Mengakui tentang kewujudan gambar tersebut sejak tahun lepas lagi, Aeril menafikan perkara tersebut.

“Demi Allah, gambar itu bukan saya. Sudah terang lagi bersuluh, banyak perbezaan antara saya dengan individu dalam gambar berkenaan”

“Saya masih waras untuk buat perkara sebegini. Lagi pula untuk apa? Banyak lagi benda lain saya boleh buat. Kalau sekali pandang, individu dalam gambar berkenaan memang mirip saya. Tetapi, hakikatnya dia bukan saya”

“Saya tidak mahu melatah sebab memang bukan saya. Tidak ada apa yang perlu ditakuti. Saya anggap ini ‘permainan’ dunia siber masa kini,” jelasnya kepada Harian Metro.

Namun bagaimanapun, seorang individu yang dikenali sebagai Isey Is di Facebook pula dikaitkan dengan gambar tersebut. Malah Aeril dalam masa yang sama berharap agar orang ramai tidak terus menyebarkan gambar tersebut. (rtky/s)


“Lagu Itu Tiada Siapa Yang Ciplak, Cuma Tajuk Yang Sama”

Sebelum ini, lagu terbaru nyanyian usahawan kosmetik Datuk Seri Aliff Syukri bersama Nur Sajat dan Lucinta Luna berjudul Bobo Dimana menerima kecaman hebat apabila netizen mendakwa muzik video tersebut dikatakan penuh dengan unsur lucah dan tidak sesuai ditonton oleh kanak-kanak.

Nampaknya, lagu itu sekali lagi terpalit kontroversi apabila didakwa diciplak daripada seorang penyanyi terkenal iaitu Roy Ricardo yang merupakan penyanyi asal lagu Semalem Bobo Di Mana.

Tidak mahu membiarkan netizen terus membuat tuduhan liar, Aliff Syukri menjawab pertanyaan berhubung isu tersebut di Instagram miliknya. Aliff memberitahu, tiada siapa yang ciplak, cuma tajuk sahaja yang sama.

Sementara itu, Lucinta Luna turut menafikan bahawa mereka menciplak lagu tersebut dan mendakwa penyanyi asal sengaja mahu menumpang populariti Bobo Dimana.

Lagu nyanyian Roy Ricardo itu dilancarkan pada 24 April 2014 dan setakat ini mendapat jumlah tontonan mencecah 5.5 juta. Manakala, lirik video lagu Aliff Syukri yang dimuat naik pada 5 September lalu sudah mencecah 6.6 juta tontonan.


Munafik 2 Bakal Terbang Ke Hong Kong & Vietnam

Jika anda belum tahu, filem Munafik 2 adalah filem ke-40 terbitan Skop Productions Sdn Bhd dan melalui muatnaik gambar di akaun Instagram Syamsul Yusof baru-baru ini, filem berkenaan dalam masa yang sama turut mencecah kutipan sehingga RM40 juta selama 17 hari tayangan.

Memetik laporan BH Online, Syamsul dalam masa yang sama turut teruja menantikan reaksi penonton daripada Indonesia. Untuk pengetahuan anda, filem tersebut bakal ditayangkan di Indonesia pada 27 September nanti.

“Setiap kali menghasilkan karya baharu, ayah selalu menasihatkan saya supaya tidak meletak sebarang sasaran. Apa yang penting katanya, adalah menghasilkan filem berkualiti”

“Saya dapat merasai keterujaan peminat di Indonesia menanti tayangan filem ini. Berdasarkan statistik trailer filem ini di YouTube, 50 peratus tontonan adalah dari negara itu”

“Selain Indonesia, kami juga merancang memasuki pasaran Hong Kong dan Vietnam. Mengenai kutipan, saya hanya berserah kepada rezeki,” jelasnya.

Munafik 2 merupakan filem ke-10 arahan Syamsul yang menelan belanja RM2.9 juta. Filem Munafik pertama (2016) berjaya pecah panggung ketika itu dengan kutipan RM17 juta. (rtky/s)


“Jangan Kecam Mak Saya, Dia Didik Saya Bagus”

Masih lagi terpalit dengan kontroversi yang ternyata memberi impak kepada perjalanan seni Ismail Izzani yang didakwa masih belum menjelaskan bayaran penginapan hotel kepada pelakon Zarina Anjoulie.

Melalui sesi temubual bersama Melodi baru-baru ini, Ismail menjelaskan bahawa dia tidak kisah sekiranya dia dikecam dan dibenci warga laman sosial namun memohon agar mereka berhenti menghina ibunya sehingga ada yang menyifatkan wanita tersebut tidak pandai mendidik anak.

“Saya just harap korang semua bersabarlah dengan statement apa yang saya akan keluarkan nanti. Isu ini adalah isu yang sangat-sangat besar. Ia telah melibatkan saya punya maruah, saya takkan berduduk diam. Bukan berduduk diam sekarang bermakna saya telah kalah dan saya bersalah”

“Kalau korang tak nak support saya takpe, nak kecam saya pun takpe tapi janganlah kecam family saya which is my mom. Jangan cakap dia tak pandai jaga saya. Saya dididik sangat-sangat bagus dan dia sangat-sangat menyayangi saya. So this is my fault and i will learn from my mistake, Insya-Allah,” luahnya.

Sementara itu dia juga sempat berseloroh mengenai bab bayaran penginapan bilik hotel yang berharga lebih RM300 itu dengan ayat – RM300 tu kita boleh bank in, transfer je – selain menyatakan bahawa perkara berkenaan adalah gurauan semata-mata.


Gayakan Baju Renang, Fasha Sandha Dikecam Netizen

Sejak kebelakangan ini ramai yang mempersoalkan imej pelakon Fasha Sandha yang semakin seksi berbanding sebelum ini. Terbaru, Fasha ada memuat naik sekeping fotonya memakai baju renang.

Foto tersebut menimbulkan rasa kurang senang di kalangan netizen yang menyifatkan pakaian renang yang digayakan oleh Fasha itu agak mencolok mata. Kata netizen lagi, pakaian tersebut tidak sesuai dengan imej Fasha yang merupakan ibu kepada dua orang cahaya mata.

Netizen juga mendakwa Fasha dilihat seperti mahu mencari publisiti murahan. Bagaimanapun, Fasha memilih untuk berdiam diri dan tidak membalas komen-komen berbentuk kecaman tersebut.

Namun, ada juga peminatnya yang mempertahankan tindakan Fasha dengan mengatakan pakaian renang yang dipakai oleh Fasha itu sesuai dengan aktiviti renang yang dilakukan oleh pelakon jelita itu.

Mungkin Fasha Sandha sendiri boleh mengambil teguran yang diberikan jika kena pada gayanya, tapi apa yang dikatakan oleh netizen mungkin sekadar peringatan dan rasa sayang pada artis kesayangan mereka.


"Mr E Sudah Jumpa Keluarga, Restu Hubungan Kami"

Pernah dikaitkan dengan beberapa jejaka, kali ini Ruhainies mengakui sedang bercinta dengan seorang jejaka dikenali, Mr E yang juga ahli perniagaan yang kini menetap di London serta memiliki tiga cawangan butik terkenal di Malaysia.

“Cukup untuk saya katakan, kami sebaya. Dia belajar dan bekerja di London sejak tujuh tahun lalu. Dia sudah lama tunggu saya, namun ketika itu belum terbuka hati untuk bercinta dan menjalin hubungan serius”

“Kesungguhan ditunjukkan membuatkan saya terbuka hati. Cuma, saya tidak mahu terburu-buru dalam soal perkahwinan. Biarlah kami bercinta dan saling mengenali hati budi dulu. Bersama Mr E saya mengaku kami memang bercinta”

“Dia pulang ke Malaysia sejak hari jadi saya lalu. Malah, dia buat tiga kali kejutan hari jadi untuk saya. Alhamdulillah, dia sudah berjumpa kedua ibu bapa saya dan mereka merestui hubungan kami,” jelasnya.

Menjalin hubungan cinta jarak jauh, Ruhainies memberitahu dirinya meletakkan sepenuh kepercayaan kepada kekasih hati dan yakin si dia tidak akan curang. Bagus dalam perhubungan mempunyai sikap mempercayai seperti Ruhainies! (rtky/w)


"Wanita Zaman Dulu Pun Mandi Berkemban Dengan Kain!"

Sedia maklum mengenai apa yang bakal ditempuhinya kerana berkemban di dalam filem yang dibintanginya, Hannah Delisha dalam masa yang sama mempunyai jawapan tersendiri berkaitan perkara tersebut. Tambah Hannah dia sendiri sudah mengadakan perbincangan bersama pengarah filem tersebut iaitu Osman Ali.

“Sebenarnya saya sudah berbincang dengan pengarah untuk babak berkemban semasa mandi dan ketika hampir menjadi mangsa rogol, jadi kita buat keputusan untuk menutup sedikit bahagian tubuh dengan kain”

“Memandangkan ketika itu babak sedang mandi, jadi memang kena berkemban dan kalau fikirkan secara logik tak ada orang mandi pakai baju. Wanita zaman dahulu pun mandi berkemban dengan kain!,” kongsinya kepada mStar Online.

Tidak dinafikan isu sebegini sedikit sebanyak mampu menarik penonton ke pawagam yang ingin menyaksikan sendiri babak tersebut.

Sementara itu tambah Hannah lagi selain perlu berkaki ayam, dia turut mendengar muzik daripada tiupan seruling dan gamelan selain bercakap dalam bahasa Jawa bagi mendapatkan feel watak yang dibawakannya. (rtky/s)


Ratu Dangdut Amelina Akui Ada Lelaki Cuba Mendekatinya

Ratu dangdut Amelina, 44 tahun, mengakui ada jejaka yang cuba mendekatinya setelah dia kini bertukar imej dan hidupnya yang kembali solo. Namun dalam masa yang sama dia turut redha sekiranya ditakdirkan hidup tanpa suami.

“Memang ada yang mendekati, tetapi biarlah mereka menjadi kawan sahaja. Saya mengharapkan seseorang yang ikhlas untuk menyayangi saya, anak-anak dan karier. Sehingga kini saya tidak nampak calon yang sesuai. Dulu, anak-anak saya boleh dikatakan kurang mendapat kasih sayang, jadi saya tidak mahu hal yang sama berulang kembali”

“Bagaimanapun, saya seorang yang sudah pasrah dengan kehidupan. Andai memang ditakdirkan hidup berseorangan, tidak mengapa. Sekiranya ada jodoh, biarlah ia menjadi penghujung yang terbaik dalam kehidupan saya,” katanya yang ditemui di sidang media konsert Fenomena D’Pop.

Amelina turut menafikan bahawa perubahan imejnya disebabkan faktor yang dikatakan dirinya sedang dilamun cinta.

“Bukan begitu, sebenarnya saya sudah kini bawah pengurusan Mind Order Sdn. Bhd., jadi mereka yang meminta agar saya membentuk imej baharu untuk lebih bersesuaian dengan kehendak industri sekarang. Lagi pun, ketika kemasukan semula dalam industri hiburan pada tahun 2014 dahulu, saya bagaikan hilang arah kerana industri dahulu dan sekarang sangatlah berbeza”

“Sejujurnya saya pun tidak menyangka akan membawa imej rambut perang dan beralun-alun seperti dulu. Mungkin ketika itu saya mahu cepat diterima semula dalam industri dan kelihatan lebih menonjol. Namun begitu, penampilan seperti ini membuatkan saya rasa lebih ringkas dan selesa, malah anak-anak pun gembira,” katanya kepada Rotikaya. (rtky/s)


Netizen Persoal Syatilla Melvin Panggil 'Kau' Pada Suami

Kerana panggilan ‘kau’ kepada suami dalam satu video dimuat naik, ramai menggelar Syatilla Melvin sebagai biadap. Pun begitu bagi Syatilla, pengukur rasa hormat bukanlah dari panggilan.

Payahnya nak potong rambut dia skang, sampai iboo kena jadi berok laa ?

A post shared by  Shaheizy Sam Samad (@shaheizy_sam) on Sep 9, 2018 at 2:45am PDT

“Kami sudah melalui susah senang bersama dalam tempoh perkenalan yang lama. Jadi, bagi saya, panggilan ‘aku’ dan ‘kau’ bukanlah sesuatu yang harus diperbesarkan. Tidak semestinya saya membahasakan aku’ dan ‘kau’, saya tidak menghormati Sam sebagai suami”

“Saya tidak menganggap panggilan itu sebagai kurang ajar. Ini kerana Sam bukan saja suami, malah kawan baik saya. Biarpun panggilan itu dianggap kasar oleh sesetengah, namun sebagai isteri, saya masih tahu menjaga batas,” jelasnya.

Dakwaan berkenaan timbul apabila Shaheizy Sam memuat naik video yang menunjukkan Syatilla memanggilnya ‘kau’ membuatkan netizen tidak senang. Ada yang menganggap Syatilla tidak menghormati Sam sebagai suami.

Setiap pasangan mungkin ada berlainan cara untuk berkasih sayang dan mungkin ini cara bagi Syatilla dan Sam. Kalau dilihat hubungan pasangan ini juga, mereka nampak lebih bersahaja seperti kawan. (rtky/w)


Nabila Razali Tertarik Dengan Lelaki Berparut Di Wajah

Jika sebelum ini Nabila Razali memberitahu bahawa dia sedang mencari lelaki berpewatakan nakal dan rambut panjang sebagai teman, nampaknya ciri-ciri lelaki idaman penyanyi lagu Pematah Hati ini sudah berubah.

Baru-baru ini, Nabila memuat naik gambarnya yang dicantumkan dengan foto pelakon Noah Centino yang mempunyai parut di bahagian dagu. Nabila turut memberitahu lelaki itu adalah ‘teman lelakinya’ yang baru.

Nabila turut memberitahu tidak lagi berminat dengan lelaki berambut panjang dan dia kini tertarik dengan lelaki yang mempunyai parut diwajah.

Kepsyen tersebut menarik perhatian netizen terutama sekali pengikut lelaki yang secara berjenaka meluahkan rasa kecewa terhadap Nabila kerana telah menyimpan rambut panjang demi memenuhi ciri lelaki idamannya.

Tidak kurang juga ada yang meninggalkan komen dengan mengatakan sanggup untuk menoreh wajah sendiri untuk memenuhi kriteria tersebut.

Kenyataan Nabila yang ingin mencari lelaki berambut panjang sebelum ini yang menjadi perhatian ramai sebenarnya adalah untuk muzik video single terbaharunya yang akan dilancarkan pada Oktober depan.


"Lagu Bobo Dimana Buat Generasi Islam Hancur"

Tidak dinafikan memang rancak lagu Bobo Dimana dimainkan di media sosial, biarpun ramai menghentam. Terbaru PU Amin berkongsi kejadian melihat budak-budak sekolah agama rancak berjoget lagu tersebut sambil merakamkannya.

Menerusi Instagram, Amin meluahkan rasa terkilan dan terkejut melihat aksi budak sekolah rendah yang masih kecil tetapi sudah pandai meniru tarian ghairah lagu Bobo Dimana di depan budak perempuan lain.

Jelas Amin lagi, inilah antara kesan fenomena lagu Bobo Dimana yang memaparkan aksi tidak senonoh didalam video terbabit kepada kanak-kanak yang sedia maklum mempunyai keinginan untuk mencuba.

Mungkin hal ini tidak dirasai pasangan yang belum mempunyai anak-anak, tapi bagi yang sudah bergelar ibu bapa pasti berasa risau juga apabila anak-anak tidak berada di depan mata. Apa pendapat anda pula? (rtky/w)


Pelawak Terkenal, Acappan Meninggal Dunia

Hari ini industri hiburan telah kehilangan pelawak vateran, Acappan yang meninggal dunia akibat kegagalan buah pinggang. Mendiang difahamkan menghembuskan nafas yang terakhir pada jam 2.43 pagi tadi disisi keluarga.

Menurut anaknya Yhuveneshwary, upacara penghormatan terakhir mendiang akan diadakan di rumah beliau kira-kira pukul 3 petang Jumaat nanti. Mendiang meninggalkan seorang isteri, Yogeswari Subramaniam dan 3 orang anak.

Acappan merupan artis berbang India yang terkenal sejak tahun 1980an dengan membintangi beberapa sitkom komedi. Beliau juga turut terkenal dengan filem Mira Edora dan Ghazal Untuk Rabiah dan lain-lain.

Takziah diucapkan kepada keluarga Acappan diatas pemergiannya hari ini. Semoga keluarga tabah mengharungi dugaan dalam kehilangan insan tersayang dalam hidup hari ini. (rtky/w)


Jho Low Hadiahkan Kim Kardashian Ferrari RM1.3 Juta

Umum mengetahui siasatan ke atas skandal 1Malaysia Development Berhad (1MDB) kini sedang berjalan. Kali ini, bintang realiti televisyen terkenal, Kim Kardashian pula selebriti terbaru yang dikaitkan dengan ahli perniagaan Low Taek Jho atau Jho Low.

Memetik laporan The Edge Markets, bekas Penasihat Khas 1Malaysia Development Berhad (1MDB) itu didakwa pernah menghadiahkan Ferrari putih bernilai AS$325,000 (RM1.3 juta) kepada bintang realiti TV, Kim Kardashian dan bekas suaminya, Kris Humprhries sempena hadiah perkahwinan mereka pada 2011.

Menurut laporan, Jho Low hadir di majlis perkahwinan pasangan tersebut tetapi hanya dikenal pasti sebagai “seorang ahli perniagaan Malaysia” ketika itu.

Pihak berkuasa Amerika Syarikat berkata, Kardashian mungkin perlu menyerahkan semula kereta tersebut kerana dipercayai dibeli menggunakan dana 1MDB, sama seperti barang kemas yang dihadiahkan oleh Jho Low kepada Miranda Kerr dan juga lukisan Picasso dan Basquiat yang diberikan kepada Leonardo DiCaprio sebelum ini.

Kim K. and Kris Humphries reportedly got a $325K Ferrari from Jho Low. Does she still drive it? Will she hand it to the government like Leonardo DiCaprio and Miranda Kerr? Read Billion Dollar Whale, out Sept. 18! https://t.co/2GGuZRu61r

Laporan turut mendedahkan antara selebriti lain yang pernah menerima hadiah dari Jho Low termasuk Swizz Beatz, Pras Michél dan Nicole Scherzinger.

Ahli perniagaan berasal dari Pulau Pinang itu dipercayai merupakan dalang utama dalam penyelewengan wang berjumlah AS$4.5 bilion dari 1MDB, kini dipercayai sedang menyembunyikan diri di China dan dikatakan telah dilihat di Macau dan Hong Kong.


AirAsia Pilih Jenama Nur Sajat Untuk Bekerjasama?

Nama usahawan kosmetik Nur Sajat tidak perlu diperkenalkan lagi. Boleh dikatakan populariti Sajat mengalahkan selebriti, tambahan pula Sajat kini bergelar penyanyi popular apabila tampil dengan lagu terbaru ‘Bobo Di Mana’ bersama Datuk Seri Aliff Syukri dan  Lucinta Luna.

Walaupun pelbagai kontroversi melanda dirinya, ramai yang mengagumi Sajat di atas pencapaiannya sebagai usahawan yang berjaya. Bermula dengan memperkenalkan produk kecantikan, bengkung, kini Sajat mempunyai perniagaan emasnya sendiri.

Baru-baru ini menerusi Instagram, Sajat kongsikan bahawa syarikat penerbangan tambang murah popular iaitu AirAsia memilih produk jenamanya serta menjalin kerjasama untuk membekalkan produk bengkung kepada kru penerbangan.

Sajat turut meluahkan rasa syukur dan berterima kasih kepada AirAsia di atas kepercayaan tersebut dan sangat teruja kerana produk jenamanya akan terbang ke awan biru.  Ujar Sajat lagi, produknya itu akan ddiedarkan kepada semua kru penerbangan Air Asia Malaysia, Singapura, Filipina, Indonesia, India, Jepun dan Thailand.

Apa pun jika betul apa yang dikhabarkan itu adalah rezeki untuknya dan siapa kita untuk memperkatakan mengenai rezeki seseorang. Lebih baik jika kita mendoakan yang baik-baik daripada terus mengata atau menafikan tentang kejayaan orang lain.


Pemilik Lagu Bobo Di Mana Kesal Lagu Diciplak

Siapa yang tidak kenal dengan usahawan kosmetik, Datuk Aliff Syukri yang kini popular dengan lagu ‘Bobo Di Mana’ hasil gandingan bersama Nur Sajat dan selebriti Indonesia Lucinta Luna.

Terbaru, Aliff Syukri didakwa ciplak lagu ‘Bobo Di Mana’ tanpa mendapat persetujuan penyanyi asal lagu tersebut.

Bengang dengan peniruan lagu tersebut, Roy Ricardo yang merupakan penyanyi asal lagu ‘Semalem Bobo Di Mana’ telah memuatnaik video yang menyatakan Datuk Aliff Syukri telah menukar tajuk lagu tersebut kepada ‘Bobo Di Mana’ namun liriknya masih sama.

Roy Ricardo yang merupakan rapper dari Indonesia ini, mula menyedari penularan video nyanyian Aliff Syukri, Nur Sajat dan Lucinta Luna melalui Direct Message di laman Instagram miliknya dari seorang peminat yang meminta Roy penjelasan lagu ‘Bobo Di Mana’.

Roy bagaimanapun berasa kesal apabila lagunya yang dinyanyikan dalam versi yang lain itu tidak mendapat izinnya.

Jika sebelum ini, lagu ‘Semalem Bobo Di Mana’ dikatakan diciplak oleh Andi Bernadee yang menukar tajuk lagu kepada ‘Semalam Sahur Dimana’ itu menjadi bualan.

Namun bagi penyanyi rapper ini, perbuatan Andi itu bukanlah satu ‘pencurian’ kerana Andi telahpun meminta izinnya untuk menggunakan lagu ‘Semalem Bobo Dimana’ dan ditukarkan kepada ‘Semalam Sahur Dimana’.

Bagi penyanyi ini juga, wang bukanlah menjadi satu perkara besar. Di sini, kami sediakan video sebenar penyanyi asal dari Indonesia.


Isu Hadiah, Aishah Mahu Saman Datuk Seri Vida?

Bulan lalu, kecoh seketika apabila penyanyi yang juga merupakan juara Juara Gegar Vaganza musim keempat, Aishah mendakwa bahawa hadiah seutas rantai bernilai RM80,000 pemberian Datuk Seri Vida kepadanya adalah palsu.

Isu mengenai rantai didakwa palsu itu mengundang simpati sesetengah pihak terhadap penyanyi itu apabila pengasas sebuah produk kecantikan menyatakan hasratnya untuk menghadiahkan Aishah seutas gelang emas dengan tujuan untuk memulihkan hubungan artis dengan industri kosmetik di Malaysia.

Mengulas mengenai tawaran tersebut di Instagram, Aishah bagaimanapun menolak tawaran pemberian mereka atas dasar prinsip dan mahu memperjuangkan hak artis supaya tidak diperlekehkan oleh pihak tertentu.

Dari kenyataan yang dimuat naik oleh Aishah itu, mungkin sudah hampir pasti beliau akan mengambil tindakan undang-undang terhadap Vida? Sebelum ini, Aishah ada memuat naik gambar bersama pemenang kedua dan ketiga Gegar Vaganza 4 iaitu Liza Hanim dan Lan Solo. Pertemuan mereka itu dipercayai mengenai hadiah yang diterima dari penaja.

Menerusi posting gambar berkenaan, Aishah turut meluahkan rasa kecewa apabila ada yang mengatakan peserta GV4 sepertinya dikatakan artis suam kuku dan tidak laku sebelum menyertai program realiti tersebut.

Terdahulu, Aishah mendedahkan barangan kemas yang didakwa bernilai RM 80,000 oleh Vida itu tidak mempunyai nilai. Aishah juga turut memuat naik video bagi membuktikan dakwaannya itu.  Bagaimanapun, Datuk Seri Vida menafikan dakwaan tersebut dan akan menggantikannya dengan Lavida Coin.


Pasaraya Rosyam Nor Jual Ayam RM0.80 Seekor

Siapa yang tidak kenal dengan aktor popular, Datuk Rosyam Nor yang kini telah pun membuka sebuah pasaraya yang dikenali sebagai ST Rosyam Mart yang terletak di Setiawangsa, Kuala Lumpur.

Pasaraya yang beroperasi hampir 24 jam ini menarik perhatian pengguna apabila hampir kesemua barangan dijual dengan harga yang berpatutan.

Terbaru, pasaraya ST Rosyam Mart menawarkan harga betul-betul kaw dengan menjual seekor ayam hanya RM0.80 sahaja.

Bukan sahaja menawarkan harga ayam yang murah, pemilik produksi Suhan Movies & Trading Sdn Bhd ini juga menawarkan potongan harga yang meletop seperti nenas, kway teow dan juga mee dijual dengan harga RM 0.18 sahaja.

Nak tahu apa lagi barangan yang dijual dengan harga yang tak masuk akal ini. Jom saksikan video ini.

Jika dilihat pada harganya semestinya menjadi kegilaan ramai. Jadi apa tunggu lagi jangan lepaskan jualan sale gila-gila di ST Rosyam Mart.


"Mohon Saya Terus Istiqamah Untuk Berhijab"

Baru pulang dari mengerjakan haji baru-baru ini, Fouziah Gous tampak manis berhijab. Kongsi Fouziah, sebelum ini beliau pernah mencuba untuk berhijrah selepas beberapa kali menunaikan umrah tapi gagal dan kali ini Fouziah berharap dapat terus istiqamah untuk berhijab.

“Insya-Allah. Doa baik-baik untuk hal ini. Saya bukan manusia yang sempurna. Sebelum ini, saya pernah mencuba termasuk selepas beberapa kali mengerjakan umrah. Malah, selepas berkahwin. suami menyuruh saya memakai tudung”

“Tapi saya tak mahu buat atas paksaan atau suruhan orang lain. Saya mahu lakukan secara perlahan. Biar saya menganjak ke hadapan, bukannya ke belakang. Cuma sebagai manusia, kita sentiasa mahu memperbaiki diri”

Selalunya ramai selebriti mengeluh tidak mendapat tawaran apabila sudah bertudung, tetapi Fouziah tawakal dengan penhijrahannya. Katanya, syukur kerana masih ada pihak yang menerima perubahannya dan meneruskan tawaran.

“Jika diikutkan, sebelum saya pergi menunaikan haji, memang ada produk yang menawarkan kerja. Cuma dengan keadaan sekarang, saya tawakal. Kalau ada rezeki, adalah. Bagaimanapun saya bersyukur ada dua produk yang menerima perubahan ini dan meneruskan tawaran,” katanya.

Di ruangan komen ramai memuji kecantikan pelakon ini yang manis berhijab sejak pulang menunaikan haji. Malah perkongsian gambar-gambar Fouziah juga kini semuanya menutup aurat dan berhijab penuh. (rtky/w)


"Saya Tak Perlu Gimik Yang Mencalarkan Maruah"

Bakal muncul dengan lagu baru, Bidadari, ada yang mendakwa Ismail Izzani sengaja mencipta kontroversi untuk melariskan lagunya. Jelas Ismail, beliau tidak perlukan promosi murahan seperti itu yang memalukan maruahnya.

“Saya tak perlu gimik untuk promosi lagu kerana isu itu membabitkan maruah dan hanya memalukan sahaja. Sebaliknya, boleh menutup punca rezeki saya sebagai penyanyi, ia bukan gimik yang direka dan saya tak perlu kontroversi itu!”

Menurut Ismail, disebalik kontroversi memeluk pelakon, Zarina Anjoulie di kelab malam tempoh hari, pihaknya terpaksa menunda pelancaran lagu tersebut yang sepatutnya dilancarkan pada bulan ini.

“Kalau ikut perancangan bulan ini lagu itu dilancarkan tapi sebab isu-isu begini terpaksa ditunda pada tarikh yang akan dimaklumkan kelak. Sekarang ni saya nak rileks dulu dan biar benda ni selesai, baru kita akan fokus dengan kerja,” jelasnya.

Terdahulu penyanyi berusia 18 tahun ini menjadi bahan kecaman orang apabila gambar dimuat naik Fathia Latiff menunjukkan beliau dan Zarina sedang berparti di kelab malam. Kemudian Ismail tampil memohon maaf. (rtky/w)


10 Filem Tempatan Tak Laku, Catat Kutipan Terendah

Baru-baru ini, kejayaan filem ‘Hantu Kak Limah’ dan ‘Munafik 2’ menjadi perhatian ramai selepas berjaya mencatat jumlah kutipan tertinggi dalam sejarah industri perfileman tanah air.

Belum lagi di penghujung tahun 2018, sudah ada 10 filem tempatan yang kurang mendapat sambutan dan gagal mendapat kutipan yang baik. Namun harus diingatkan, filem yang mendapat kutipan pecah panggung tidak semestinya merupakan filem terbaik. Setiap filem tampil dengan kelebihan dan sasaran tersendiri.

Daripada 33 buah filem yang ditayangkan sehingga Ogos lalu, ini antara 10 filem tempatan yang mendapat kutipan paling rendah.


Awal Ashaari Dikecam Gara Gara Status #GodBlessAmerica

Dalam kunjungan terbaru pelakon dan pengacara Awal Ashaari ke bumi Amerika Syarikat untuk menyertai pertunjukkan New York Fashion Week, beliau sempat mengirimkan satu status di Instagram yang mendoakan kesejahteraan Amerika Syarikat.

Status itu dimuatnaik bersempena dengan ulangtahun ke-17 serangan ke atas Word Trade Centre di New York yang mengorbankan ribuan nyawa pada 11 September 2001. Namun, hashtag #GodBlessAmerica telah disalah erti oleh sesetengan peminat yang marah dengan status itu.

Ada yang sanggup menyatakan yang Awal Ashaari sendiri sesat dalam dunia Islam sehingga mahu mendoakan kesejahteraan Amerika Syarikat yang melalui perspektif mereka sebagai tidak mesra dengan umat Islam.

Tidak kurang juga yang berfikiran positif tentang status Awal Ashaari yang dilihat dari sudut kemanusian kerana korban dalam tragedi 11 September itu turut melibatkan pelbagai kaum dan agama termasuk mereka yang beragama Islam sendiri.

Kami tahu yang Awal Ashaari tidak akan melatah dengan isu remeh sebegini namun kami berharap peminat boleh lebih terbuka pemikiran tentang isu global sebegini. (rtky/m)


Syafiq Kyle Nafi Bermasalah Dengan Hannah Delisha

Pelakon Syafiq Kyle menafikan dakwaan dirinya dan Hannah Delisha tidak ‘sebulu’ akhirnya terjawab selepas kedua-dua pelakon ini menafikan perihal tersebut. Jelasnya perkara tersebut tidak benar sama sekali, memandangkan mereka kini terbabit pula dengan proses promosi filem Langsuir yang bakal ditayangkan pada 20 September ini.

“Kita orang tak ada masalah, saya dengan dia (Hannah Delisha) okay. Cuma kadang-kadang tak dapat untuk menghadiri photoshoot sebab masing-masing mempunyai jadual dan komitmen yang berbeza. Untuk dapatkan tarikh itu susah, sebab dia shooting lain dan saya pula shooting cerita lain.

Hubungan kami baik, tak ada masalah, tak pernah bergaduh atau bermasam muka,” katanya yang ditemui di Majlis Tayangan Filem Langsuir.

“Kita tak buat publisiti itu, kita dengar daripada orang lain. Kalau benda ni satu publisiti untuk filem saya okay sahaja, bukan saya buat publisiti tu pun,” ujarnya kepada Rotikaya.

Tambahnya lagi, dia (Syafiq Kyle) telah mengenali Hannah Delisha selepas mereka buat pertama kalinya digandingkan dalam drama ‘Mencintaimu Mr. Photographer’, dan mengakui selesa bekerja bersama sehinggalah mereka berdua digandingkan pula dalam filem ‘Langsuir’.

“Setakat ini, Hannah merupakan seorang pelakon yang profesional. Soal ‘chemistry’ saya dengan dia senang,” katanya lagi. (rtky/h)


Fathia Latiff Nafi Tayang Buah Dada

Kecoh isu kontroversi pelakon Fathia Latiff dan Zarina Anjoulie yang dikatakan bergaduh dengan seorang gadis di sebuah kelab malam baru-baru ini.

Berikutan isu terbabit, tular kisah yang mengatakan Fathia Latiff menunjukkan buah dadanya kepada gadis tersebut semasa pergaduhan itu berlaku.

Kami bagaimanapun mendapat penjelasan daripada Fathia sendiri mengenai isu yang memberi kesan mendalam kepada dirinya ini.

Fathia ketika dihubungi berkata, dia tidak tahu menahu mengenai isu ini sehingga kakaknya menghantar posting Insta Story gadis berkenaan kepadanya.

“Sejujurnya saya tidak tahu langsung mengenai isu ini sehinggalah kakak saya hantar status Insta story gadis itu kepada saya dan barulah saya tahu hal sebenar.

“Tambah mengejutkan lagi, ibu saya hadir untuk jumpa saya hanya untuk bertanya hal sebenar kepada saya dan ibu mana yang tidak terkejut bila anaknya dituduh tayang buah dada pada orang,” katanya ketika dihubungi.

Fathia bagaimanapun menafikan itu adalah dirinya yang dikatakan bergaduh di kelab malam dan menunjukkan buah dada.

“Apa yang dikatakan gadis tersebut itu adalah bukan saya dan bila masanya saya ke kelab malam pada tarikh itu sedangkan hanya berada di rumah dan tidak ke kelab malam.

“Sedih juga bila ada yang mengatakan itu adalah saya dan kawan saya, sejujurnya saya tidak pernah mengenali gadis tersebut dan mungkin beliau ada niat ingin menjatuhkan diri saya,” katanya.

Walaubagaimanapun, Fathia yang terkesan dengan fitnah yang agak melampau kepada dirinya itu memaafkan perlakuan gadis terbabit.

“Apa yang dia post sehingga memburukkan nama saya dan perbuatan ini agak melampau dan semestinya saya terasa disebabkan itu bukan saya.

“Tapi saya memaafkan apa yang dia dah buat sebab bukan saya untuk terus masa dan saya juga meminta maap kepada rakan saya yang turut sama terpalit dengan gosip ini.” tambahnya.


Video Cium Dengan Suami Dikecam, Ini Jawapan Eina Azman

Bahagia melayari kehidupan perkahwinan bersama, pelakon Datin Paduka Eina Azman dan suami Datuk Paduka Kaiser Gurmeet Harden baru saja menyambut ulang tahun perkahwinan ke empat mereka.

Menerusi Instagram, Eina Azman memuat naik video bercium dengan suami tercinta. Seperti sudah dijangka video tersebut mengundang kecaman dari netizen yang berpendapat tindakan Eina kongsikan video itu kepada umum dikatakan kurang manis.

A post shared by  Eina Azman (@eina_azman) on Sep 5, 2018 at 1:43am PDT

Kata netizen lagi, biarpun sudah berkahwin tidak perlu tunjukkan kemesraaan suami isteri kepada umum kerana media sosial bukan untuk orang dewasa sahaja malah ramai pengguna remaja dan budak sekolah, bimbang ianya akan menjadi ikutan.

Tidak mahu membiarkan kebahagiaan yang dimiliki diperkotak-katikkan, Eina Azman membalas kecaman tersebut dengan baik.

Bagaimanapun, rata-rata peminat menyokong tindakan Eina dengan mengatakan mereka sudah berkahwin dan mempunyai hubungan yang halal. Ada juga yang memuji hubungan romantik pasangan tersebut walaupun sudah empat tahun berumah tangga.


Netizen Minta DSV Berhenti Menipu, Jangan Gunakan Agama

Sejak kebelakangan ini, satu persatu kontroversi melanda usahawan kosmetik, Datuk Seri Vida. Selepas isu hadiah barangan kemas palsu, timbul pula satu lagi isu mengenai Lavida Coin yang diumumkan haram oleh Bank Negara Malaysia.

Baru-baru ini, DSV memuat naik video di Instagram miliknya beliau telah menjemput 500 orang anak yatim dari Yala, Thailand dan mengadakan majlis solat hajat untuk memberikan kekuatan serta memudahkan usahanya.

Alhamdulillah… . . Seramai 500 orang anak anak yatim dari Yala Thailand …mengadakan solat hajat , bacaan yasin dan doa utk memberikan kekuatan kepada saya.. Agar Allah memudahkan usaha saya…. Menjadikan reality..spt yg diimpikan oleh semua.. . Terima kasih sayang , atas doa dan sokongan yg diberikan kepada saya. semoga ujian ini berakhir dgn segera aminn. saya genuine dengan apa yg saya lakukan dan usahakan.. . . Sayang sayang jgn lupa doakan saya terus kuat. Kun Fayakunn

A post shared by  Dato' Seri Dr. Hajah Vida (@datoserivida) on Sep 6, 2018 at 10:56pm PDT

Video tersebut ternyata mengundang pelbagai reaksi daripada netizen. Ada segelintir netizen meminta agar jutawan itu berhenti menipu dan tidak mempergunakan agama untuk kepentingan peribadinya. Ada juga netizen mendakwa sikap suka menipu Datuk Vida menyebabkan jodohnya sebelum ini tidak kekal lama.

Semalam menerusi Instagram, Vida kongsikan kenyataan buat masa ini pihaknya memberhentikan aktiviti promosi Lavida Coin sepanjang Suruhanjaya Sekuriti Malaysia membuat penilitian lanjut.

Isu berkaita Lavida Coin ini hangat diperkatakan apabila Vida sendiri mahu menukar hadiah rantai yang didakwa palsu oleh juara Gegar Vaganza musim keempat iaitu penyanyi Aisyah.


“Suara Tak Sedap, Kenapa Daiyan Trisha Ramai Peminat?”

Sejak muncul dengan gimik kononnya bakal berkahwin bulan lalu, rupanya masih ada segelintir netizen yang masih tidak berpuas hati dengan penyanyi dan pelakon Daiyan Trisha. Sehingga ke hari ini ada saja netizen yang cuba mencari salahnya.

Baru-baru ini di Twitter, seorang netizen mempersoalkan mengapa Daiyan mempunyai ramai peminat. Netizen itu turut tertanya-tanya, adakah rakyat Malaysia sudah tiada taste dan tidak tahu menilai penyanyi yang betul-betul berbakat.

Bagaimanapun, ramai yang mengatakan itu adalah rezeki Daiyan dan tidak perlu untuk mempersoalkannya. Namun, netizen itu berpendapat dalam soal muzik bakat akan dinilai dan bukan hanya puji membabi buta sahaja.

Tidak kurang juga ada yang berpendapat Daiyan mempunyai ramai peminat kerana dia memiliki rupa paras yang cantik. Namun netizen itu mengatakan, jika memiliki rupa paras cantik tapi tidak berbakat tiada gunanya.

Apa pun itu hanya pendapat dari seorang netizen dan tiada salahnya untuk meluahkan pendapat masing-masing. Terpulang kepada individu tersebut bagaimana mahu menilai bakat seseorang penyanyi.


Kecewa Lagu Bobo Dikecam, Aliff Syukri Mahu Nyanyi Nasyid Pula

Kegigihan Datuk Aliff Syukri ingin menjadi seorang penyanyi berterusan apabilan usahawan itu berhasrat untuk menyanyikan lagu nasyid pula. Jelasnya hasrat itu dibuat kerana kecewa lagu terbarunya Bobo Dimana dikecam hebat.

“Sejujurnya, saya ada menerima tawaran menyanyikan lagu nasyid daripada beberapa orang komposer. Saya mungkin akan mempertimbangkan untuk menerima kerana semua lagu yang saya nyanyi asyik kena kecam sahaja”

“Saya harap anda semua tak kecam-kecam lagi, doakan yang terbaik untuk saya sebab manusia ini boleh berubah-ubah,” katanya kepada m Star Online mengenai tawaran menyanyikan lagu nasyid pula.

Selain itu isteri Aliff, Shahida yang juga salah seorang ahli kumpulan nasyid Solehah dulu memberitahu suaminya kini dalam proses bekerjasama dengan penyanyi nasyid, Hafiz Hamidun yang akan membuat lagu untuknya.

“Kita suruh Aliff nyanyi sebab Hafiz Hamidun dah buat lagu, tinggal nak nyanyi sahaja. Insya-Allah kita akan pastikan dia nyanyi lagu nasyid. Dia memang tahu suara dia tak berapa nak sedap tapi sebab suka nak jadi artis, kita usahakanlah dia jadi artis nasyid. Siapa sokong?,” tulisnya.

Baguslah kalau Aliff dah mula menyanyikan lagu nasyid, walaupun suara tidaklah berapa lunak tapi sekurang-kurangnya menyanyikan lagu ketuhanan. Moga Aliff tidak dikecam ramai lagi selepas ini. (rtky/w)


Fathia & Zarina Gaduh Di Kelab Malam, Tunjuk Payudara?

Selepas kes berpelukkan dengan Ismail Izzani, nampaknya ‘best friend forever’ Fathia Latiff dan Zarina Anjoulie sekali lagi mencetuskan kontroversi. Kali ini khabarnya rakan baik itu bergaduh dengan seorang gadis di kelab malam.

Menerusi Instagram, seorang gadis dikenali, Eka Zahidin mendedahkan dirinya dan rakan diserang Fathia dan Zarina yang mabuk ketika menari hingga melanggar mereka dan menumpahkan minuman.

Apa yang lebih mengejutkan, Eka juga mendedahkan Fathia yang dalam keadaan mabuk menyelak bajunya hingga menampakkan payudaranya. Manakala Zarina pula didakwa seperti gangster memarahi beliau dan rakannya.

Selain itu, Eka juga mendakwa Zarina telah meludah kepadanya dan rakan ketika pergaduhan itu berlaku. Perlakuan Fathia dan Zarina bagaimanapun mengejutkan gadis itu kerana penampilan mereka yang sudah bertudung.

Eka juga sempat berkongsi paparan skrin rakannya bertanya kepada Fathia mengenai kejadian tersebut ketika live di Instagram. Jelasnya Fathia mula memandang Zarina dengan muka terkejut dan mengakhiri live tersebut.

Makin menjadi-jadi pula kontroversi sahabat baik ini. Apa yang menjadi persoalan adalah imej mereka yang sudah bertudung tetapi masih berparti sakan di kelab malam. Apapun kedua mereka masih belum memberikan komen mngenai hal ini. (rtky/w)


Janna Nick Impikan Rumah Mewah RM12 Juta Sebelum Kahwin

Tahun lalu, pelakon dan pengacara Janna Nick kongsikan rumah baru yang dibeli olehnya dengan hasil titik peluh sendiri pada usia 21 tahun, kali ini nampaknya Janna memasang impian untuk memiliki rumah mewah pula.

Menerusi satu Tweet, Janna Nick kongsikan satu foto rumah mewah bernilai RM12 juta yang terletak di Bukit Tunku, Kuala Lumpur. Janna turut memberitahu dia hanya akan memikirkan soal untuk berkahwin andai dia berjaya memiliki rumah idamannya itu.

Ramai yang memuji Janna, walaupun masih muda tetapi sudah mempunyai impian dan matlamat tinggi. Tidak kurang juga ada netizen beranggapan Tweet tersebut merupakan hint buat lelaki diluar sana yang berhasrat mahu memikat pelakon itu.

Rata-rata peminatnya mendoakan semoga impian Janna untuk memiliki rumah mewah itu tercapai serta memberikan kata-kata semangat kepadanya. Apa pun, tidak salah untuk menyimpan angan-angan tetapi perlulah disertakan dengan usaha dan kerja keras.


"Jarakkan Dulu Hamil Kerana Keduanya Melalui Pembedahan"

Selamat menimang cahaya mata semalam menerusi pembedahan, Adira Suhaimi tidak merancang untuk menambah bilangan anak lagi kerana bimbang dengan kondisi kesihatan kerana anak sulungnya sebelum ini juga melalui pembedahan.

Melalui proses pembedahan buat kali kedua, Adira mengakui sedikit sukar buatnya untuk melalui proses kehamilan lagi. Malah anak keduanya juga difahamkan keluar seminggu awal dari jangkaan doktor.

“Alhamdulillah sudah ada sepasang. Disebabkan kedua-dua anak lahir menerusi pembedahan, jadi saya tidak merancang menambah lagi cahaya mata. Tunggu anak besar sedikit barulah saya akan fikirkan perancangan karier seni”

“Disebabkan kedua-dua anak lahir melalui pembedahan, saya terpaksa jarakkan kandungan. Insya-Allah kalau dikurniakan rezeki lagi, mungkin selepas tiga tahun hamil semula. Kalau keadaan anak dan saya okay, saya tak lama di hospital. Doakan yang baik-baik untuk saya,” katanya.

Dalam masa yang sama, Adira menganggap kehadiran anak ketiga mereka yang diberi nama Asan sudah melengkapi rumah tangga mereka yang kini mempunyai sepasang cahaya mata sejak bernikah tiga tahun lalu. (rtky/w)


Nabil Ahmad Idam Anak Lelaki Pula

Tahniah diucapkan kepada Nabil Ahmad dan isteri yang baru saja mengumumkan berita bakal menimang cahaya mata ketiga. Berita baik itu dikongsi menerusi Instagram, berserta dengan gambar imbasan ultrasound bayi.

“Alhamdulillah, semalam doktor sahkan isteri saya hamil lima minggu. Saya dengan isteri memang rancang untuk tambah anak ketiga selepas anak kedua cukup tiga tahun. Anak ketiga ini saya harapkan seorang lelaki pula”

“Ialah sudah dua orang anak perempuan. Ada juga kenalan dan ustaz pergi Makkah mendoakan saya. Insya-Allah, doa-doakan supaya kami dapat anak lelaki ya. Namun jika rezeki masih anak perempuan juga, kami terima dengan hati terbuka dan cuba lagilah nanti!,” jelasnya.

Kami harap keinginan Nabil tertunai untuk memiliki cahaya mata lelaki, sekurangnya dapatlah sepasang. Terdahulu Nabil dan isteri berkahwin pada tahun 2011 dan dikurniakan dua orang anak perempuan. (rtky/w)


DSV: Sebarang Promosi Lavida Coin Dihentikan

Jika sebelum ini Datuk Seri Vida pernah menyatakan bahawa pihaknya akan berbincang dengan bank negara mengenai status wang kripto Lavida Coin, baru-baru ini usahawan kosmetik ini hadir dengan kenyataan rasmi berhubung perkara berkenaan.

Menurut kenyataan yang dikongsikan di laman sosial tersebut, buat masa sekarang, pihaknya memberhentikan aktiviti promosi sepanjang Suruhanjaya Sekuriti Malaysia membuat penilitian lanjut.

Melalui perkongsiannya itu juga ada kecaman namun dalam masa yang sama turut menerima sokongan dan nasihat dari peminat yang mengharapkan agar DSV mengusahakan perniagaan lain selain Lavida Coin.

Isu berkaita Lavida Coin ini hangat diperkatakan apabila Vida sendiri mahu menukar hadiah rantai yang didakwa palsu oleh juara Gegar Vaganza musim keempat iaitu penyanyi Aisyah. Namun melalui kenyataan Bank Negara, Lavida Coin tersenarai di dalam Amaran Pengguna Kewangan. (rtky/s)


Adira Suhaimi Timang Anak Kedua, Beri Nama Assan

Tahniah diucapkan kepada Adira Suhaimi dan Datuk Red diatas kelahiran cahaya mata kedua mereka hari ini. Nama bayi lelaki yang diberikan nama Assan dilahirkan secara pembedahan pagi tadi di pusat perubatan Sungai Buloh.

“Adira dimasukkan hospital 8 pagi tadi. Selepas menjalani pemeriksaan, sudah terdapat bukaan. Namun, doktor memaklumkan perlu menjalani pembedahan kerana anak dalam kandungan besar. Doktor tidak mahu mengambil risiko”

“Tambahan pula, Adira bertubuh kecil. Dalam masa sama, Adira juga bersetuju untuk melalui proses pembedahan sekali lagi. Apa yang penting, semuanya berjalan lancar. Isteri dan anak dalam keadaan sihat”

Jelas Datuk Red lagi, memandangkan Adira sebelum ini juga bersalin menerusi pembedahan, doktor menasihati beliau supaya berehat sebentar. Bagaimanapun Adira dan bayi kini berada dalam keadaan sihat.

“Saya memang suka nama yang klasik dan ‘old school’. Macam anak pertama, kami beri nama Aggerek. Jadi, anak kedua ini namakan Assan,” jelasnya kepada Harian Metro mengenai nama anak kedua yang dipilih. (rtky/w)


Ummi Nazeera Kongsi Detik Cemas Lahirkan Ayra Aneesah

Menyambut kelahiran cahaya mata tempoh hari, Ummi Nazeera mendedahkan dirinya sebenarnya mempunyai masalah placenta previa jenis dua hingga menyebabkan pendarahan yang banyak ketika Aidilfitri lalu.

“Assalammualaikum puteriku, Ayra Aneesah Mohd Izzar. Alhamdulillah Allah memudahkan mummy untuk mengandung tetapi perjalanan untuk mengandungkan kamu sangat mencabar untuk kami. Mummy ada placenta previa jenis dua dan pendarahan mula berlaku selepas sambutan Aidilfitri lalu”

“Saya menangis apabila ia terjadi. Ingatkan mummy sudah kehilangan kamu. Alhamdulillah, semuanya baik. Mummy banyak berehat dan keluar rumah sekali seminggu. Mummy akan cuba segala yang boleh. Banyak berdoa dan bersujud”

“Malangnya, ia berlaku buat kali kedua dan ketiga. Pendarahan yang berlaku terlalu banyak sehingga doktor memutuskan untuk jalani pembedahan.
Mummy takut sangat. Alhamdulillah, daddy tenangkan dan meminta mummy supaya usah nangis dan beristighfar,” tulisnya.

Jelas Ummi lagi, beliau mencuba segala termampu namun diduga dengan pendarahan sebanyak tiga kali hingga perlu melakukan pembedahan. Bagaimanapun proses pembedahan katanya berjalan dengan lancar dan bayi juga dapat dikeluarkan dengan selamat.

Begitulah pengorbanan besar seorang wanita dan ibu untuk melahirkan seorang cahaya mata. Pasangan ini selamat melahirkan bayi sulung mereka pada 22 Ogos yang diberi nama Ayra Aneesah. (rtky/w)


Setelah 10 Hari Tayang, Munafik Raih RM30 Juta

Sungguh pantas jumlah kutipan meningkat mencecah angka RM30 juta buat filem arahan Syamsul Yusof iaitu Munafik 2. Perkara tersebut dikongsikan oleh pengarah tersebut di laman sosial. Malah dalam masa yang sama, filem ini juga turut menjadi filem tempatan paling pantas yang mampu mencecah kutipan RM30 juta hanya dalam 10 hari.

“Alhamdulillah & terima kasih. Majulah industri filem Malaysia,” kongsi Syamsul di laman sosial tersebut. Selain itu, segelintir pengikut dan peminatnya di laman sosial tersebut bagaikan tidak sabar untuk menanti filem ketiga di bawah francais yang sama.

Jumlah kutipan yang besar ini juga memberi harapan buat filem tanah air yang lain. Adakah filem ini berjaya mencecah RM50 juta menjelang sebulan tayangan? Sama-samalah kita nantikan.

Sebelum ini, dalam masa 4 hari tayangan, Munafik 2 ini telah berjaya mengutip lebih RM20 juta. Menurut Syamsul sebelum ini, dia memang berhasrat untuk menyambung bahagian ketiga filem seram berkenaan. (rtky/s)


Elfira Loy Luah Isi Hati Soal Bertunang Dengan Anak Datuk

Sedang berdepan dengan kontroversi pertunangan yang baru berlangsung baru-baru ini, Elfira Loy berkata, beliau tidak perlu menjelaskan apa yang berlaku di dalam hidupnya kerana ianya takdir Tuhan yang sudah tertulis.

“Allah menguji saya dalam banyak perkara hingga menjadikan saya seorang wanita yang kuat dan bersabar untuk segalanya. Perancangan Allah adalah yang terbaik. Ada banyak perkara yang ingin saya luahkan dalam kepsyen ini”

“Saya menulis dan memadam kapsyen yang panjang supaya dapat menjelaskan segala yang berlaku dalam hidup saya ketika ini. Tapi saya melihat tiada keperluan untuk saya melakukan sedemikian. Saya tahu waktu yang tepat akan tiba dan segala jawapan yang ingin diketahui akan diumumkan nanti”

“Saya hanya perlu banyak berdoa. Allah sahaja yang boleh mengubah segalanya dan bukan anda. Bagi saya, jika tiada sesuatu yang baik untuk diperkatakan lebih baik diam. Perkara ini bukan untuk menyejukkan hati saya sebaliknya menolong anda di akhirat kelak,” tulisnya.

Terdahulu selepas pertunangan mengejut Elfira dengan seorang anak datuk, timbul dakwaan mengatakan Elfira mempunyai banyak hutang untuk diselesaikan. Kemudian Elfira pula diserang kerana adiknya pula diburu kerana berhutang. (rtky/w)


Komen Nakal Pada Fasha Sandha, Aliff Syukri Dikecam Teruk

Pelakon Fasha Sandha memang dari dulu sampai sekarang sentiasa cantik. Tapi sejak kebelakangan ini, Fasha semakin berseri-seri dan kelihatan seperti anak dara. Mungkin ini yang dikatakan seri orang sedang bahagia dilamun cinta.

Ramai yang memuji kecantikan Fasha, namun tidak kurang juga ada yang tidak habis-habis mengkritik pelakon itu yang dikatakan semakin seksi.

Baru-baru ini Fasha ada memuat naik satu gambar dan dalam banyak-banyak komen, ada satu komen daripada seorang usahawan selebriti ini iaitu Datuk Seri Aliff Syukri menjadi perhatian ramai. Jika dibaca betul-betul, komen tersebut agak nakal bunyinya.

Ternyata komen tersebut menimbulkan rasa kurang senang dikalangan netizen yang menganggap Aliff tidak menghormati Fasha serta tidak menjaga maruah isterinya, Datin Seri Nur Shahida.

Rata-rata netizen meluahkan rasa malu dengan komen ‘nakal’ tersebut dan ada juga netizen meminta Aliff untuk belajar tentang adab kerana tindakannya itu dilihat kurang ajar.

Bagaimanapun, Aliff tidak memberikan sebarang respon berhubung komen tersebut, malah tidak memadamkannya walaupun dikecam teruk oleh netizen.


“Jika Itu Orang Mahu, Saya Akan Jadi Pembikin Filem Porno”

Filem arahannya One, Two Jaga yang baru ditayangkan di pawagam kurang mendapat sambutan, pelakon dan pengarah, Namron meluahkan rasa kecewanya tentang penerimaan masyarakat terhadap filem terbarunya itu.

Menerusi Twitter, Namron turut menyatakan dirinya berasa tertipu dengan janji-janji sesetengah pihak yang mengakui tidak sabar untuk menonton dan akan memberikan sokongan, namun apabila ia ditayangkan panggung wayang pula kosong.

Ujar Namrom, dia akan beralih untuk membikin filem porno sekiranya itu yang rakyat Malaysia mahukan.

Tambah Namron lagi, dia mengarah filem tersebut bukanlah untuk mendapatkan pujian atau memenangi anugerah tetapi filem yang ingin menyampaikan mesej yang mudah difahami oleh semua lapisan masyarakat.

Filem One, Two Jaga arahan Namron membariskan pelakon-pelakon hebat seperti Zahiril Adzim, Iedil Putra, Asmara Abigail dan ramai lagi.


Anak Dara Azhar Sulaiman Jadi Perhatian, Boleh Ganti Fazura

Ramai yang tidak tahu pelakon Azhar Sulaiman memiliki dua orang anak dara yang sememangnya cantik dan menawan. Ke mana tumpahnya kuah kalau tidak ke nasi, lihat saja ibu bapa mereka yang kacak dan jelita.

Baru-baru ini Azhar kongsikan fotonya bersama anak daranya, Kasih Iris Leona di akaun Instagramnya. Apa yang menarik perhatian, ada segelintir lelaki meluahkan hasrat mereka ‘ingin memetik bunga di taman’ dan Azhar dilihat sangat ‘sporting’ melayan gelagat peminatnya dengan membalas komen tersebut.

Rata-rata netizen memuji kecantikan anak perempuan Azhar yang baru saja berusia 16 tahun itu. Ada juga mengatakan pelakon Fazura sudah boleh bersara memandangkan gadis tersebut adalah pelapis kepada pelakon cantik itu.

Azhar seperti yang dipetik mengakui anak bongsunya itu turut mempunyai minat dan cenderung dalam dunia peragaan. Jadi tidak hairan jika gambar yang dimuat naik olehnya di media sosial cantik-cantik belaka.


"Sampai Masa Saya Akan Ceritakan Segalanya Nanti"

Terpalit dengan kontroversi gambar berpelukkan dengan Zarina Anjoulie di kelab malam, Ismail Izzani mengakui emosinya terganggu. Malah Ismail juga sukar tidur dan tidak tenteram memikirkan isu berkenaan.

“Sejujurnya, selepas kontroversi itu empat hari saya susah nak tidur kerana asyik memikirkan apa yang telah berlaku. Hati saya jadi tidak tenang dan hanya tidur tiga jam sehari. Kejadian hitam itu seperti baru berlaku semalam”

“Saya telah mengecewakan semua orang dan sedar bukan mudah untuk mereka maafkan saya, cuma selepas ini saya akan buat lebih baik. Ini adalah ujian paling hebat yang pernah saya terima sepanjang 18 tahun hidup”

Menjawab pula dakwaan yang dilemparkan terbuka oleh Zarina dan Fathia Latiff di media sosial, Ismail enggan mengulas lanjut. Jelasnya tindakannya diam tidak bererti mereka betul, sampai masa beliau akan memberitahu perkara sebenar.

“Saya tak mahu komen mengenai apa yang didakwa oleh mereka kerana lagi kita bercerita akan membuka ruang kepada mereka. Tiba masanya saya akan keluarkan kenyataan. Kami dah berbincang tidak mahu ulas isu ini secara mendalam buat masa ini,” jelasnya.

Tidak mengapa berbuat kesilapan, asalkan mengambil pengajaran darinya. Masih jauh lagi perjalanan karier dan hidup Ismail, harapnya selepas ini Ismail lebih berhati-hati dan berfikir panjang. (rtky/w)


“Jangan Benar Anak Tengok Video Baru Aliff Syukri”

Umum mengetahui jutawan kosmetik, Datuk Seri Aliff Syukri bakal melancarkan single terbarunya yang berjudul ‘Bobo Di Mana’ bersama Nur Sajat dan turut menampilkan selebriti Indonesia, Lucinta Luna.

Semalam, muzik video lagu tersebut sudah pun disiarkan menerusi YouTube. Namun, perkongsian oleh seorang wanita ini mendapat perhatian ramai mengenai muzik video tersebut yang dikatakan penuh dengan unsur lucah yang boleh merosakkan minda terutama sekali kanak-kanak.

Wanita itu juga meminta kepada ibu bapa agar tidak membenarkan anak-anak untuk menonton muzik video tersebut. Kata wanita itu lagi, dia cukup malu dengan tindakan Aliff Syukri dan turut mepersoalkan apa yang diperjuangkan menerusi lagu tersebut.

Katanya lagi, banyak aksi-aksi menggoda di atas katil dengan penuh ghairah sehingga tertanya-tanya sama ada mereka ini penyanyi atau bintang porno.

Dakwa wanita itu lagi, strategi pemasaran murahan hanya untuk ‘orang yang murahan’. Wanita itu juga meminta agar mereka di luar sana berhenti menyokong mereka dan ia bukannya soal iri hati tetapi lakukannya sebagai umat Islam.

Rata-rata netizen  yang membaca perkongsian tersebut bersetuju dan menekan butang report agar muzik video tersebut dipadamkan dari YouTube. Bagaimanapun, setakat ini muzik video tersebut sudah ditonton sebanyak 660 ribu kali di YouTube dan nombor 1 trending.


Selepas Elfira, Adik Lelaki Pula Didakwa Tak Bayar Hutang?

Bulan lalu, viral di media sosial mengenai sekeping foto notis muflis yang tertera nama Elfira Loy, menimbulkan persoalan dari netizen adakah benar pelakon itu didakwa sudah bankrap. Kemudian timbul satu cerita apabila seorang netizen mendakwa pelakon itu mencari kekasih yang boleh membayar hutangnya.

Namun kali ini lain pula ceritanya apabila seorang netizen menyindir kepsyen Elfira di akaun Instagram dengan mengatakan bahawa pelakon itu kini sudah boleh menyelesaikan segala hutang, termasuk hutang adik lelakinya.

Netizen tersebut turut meminta Elfira agar mengingatkan adik lelakinya untuk membayar hutang yang tidak berbayar bertahun lamanya. Netizen itu juga turut mendakwa dia sudah banyak kali meninggalkan komen di akaun Instagram adiknya itu, namun sering dipadamkan.

Netizen itu juga mendakwa resit bayaran juga sudah dihantar berkali-kali dan namun tiada sebarang pembayaran dibuat. Netizen itu juga turut meminta agar Elfira menghubunginya untuk menyelesaikan masalah tersebut.

Komen-komen tersebut kini menjadi viral dan menjadi bualan ramai di laman Twitter . Bagaimanapun, setakat ini masih belum ada maklumbalas atau kenyataan lanjut dari Elfira mahupun adiknya mengenai hutang yang dimaksudkan oleh netizen itu.


Erra Fazira Sambut Hari Jadi Buat Shahir

Semalam Erra Fazira telah menyambut ulangtahun kelahiran teman tapi mesranya, Shahir bersama anak gadisnya dan teman-teman rapat. Menerusi perkongsian di Instagram, Erra memberikan ucapan istimewa buat Shahir.

“Happy birthday chor!!! Moga panjang usia dan diberi kesihatan yang baik. Dengan penambahan usia moga bertambah lah kematangan mu, ku doakan dikau kurus size S dan sado macam yang di impikan!! Go Go Go chor!! U can do it!!”

“Terima kasih kerana menjadi teman yang prihatin dan baik buat ku serta seluruh teman-teman. Berjaya dan bahagia zahir, batin, dunia dan akhirat hendaknya, amin,” tulisnya di Instagram.

Dalam perkongsian itu, Erra turut memuat naik beberapa lagi gambar di sekitar sambutan hari jadi ke 30 Shahir semalam. Nampak bahagia sekali pasangan itu bersama walaupun sering menidakkan hubungan cinta mereka.

Sehingga kini desas-desus hubungan mereka masih juga belum diketahui. Terdahulu Shahir ada memberi bayangan bakal menamatkan zaman bujangnya dengan Erra namun masih mencari tarikh sesuai. (rtky/w)


"Mata Lebam Sebab Genetik Arab Dalam Keluarga"

Sering didakwa mengambil dadah kerana mempunyai kantung mata yang lebam, Fathia Latiff menjelaskan ianya kerana genetik keluarganya yang memiliki campuran Arab menyebabkan matanya lebam sebegitu.

“Saya ni ada campuran Arab, jadi memang akan ada kesan lebam bawah mata macam ni. Saya boleh saja buat sesuatu dengan eye bag ni, buat pembedahan atau cucuk sana-sini, tapi saya tak mahu. Ini memang semula jadi, tuhan cipta saya begini. I don’t do drug, man!”

Kenyataan itu dibuat ketika Fathia menjawab pertanyaan peminat semasa live di Instagram. Katanya lagi, beliau memang tidak suka memakai mekap jika tidak perlu menghadiri majlis, sebab itulah mata lebamnya lebih kelihatan.

“Sampai bila nak cover muka dan badan tu. Saya ni lebih suka biarkan sahaja muka tanpa mekap, lebih-lebih lagi berada di luar rumah. Kalau ada shooting atau majlis, perlulah bermekap. Kalau hari-hari biasa, saya lebih selesa tanpa sebarang solekan,” jelasnya di Instagram.

Pelakon kontroversi itu juga berasa hairan mengapa orang ramai suka bercakap buruk mengenainya meski beliau tida berbuat apa-apa. Terbaru Fathia dan Zarina Anjoulie terbabit dengan kontroversi di kelab malam bersama Ismail Izzani.

Jadi Fathia sudah menjawab persoalan ramai mengenai matanya yang lebam, rupa-rupanya kerana genetik keluarga. Tidak perasan pulak orang Arab yang datang ke Malaysia mempunyai mata yang lebam. (rtky/w)


Dua Lipa Bakal Berkolaborasi Dengan BlackPink

Penyanyi yang popular dengan lagu New Rules, Dua Lipa, baru-baru ini mengumumkan bakal berkolaborasi bersama kumpulan artis terkenal Korea Selatan iaitu Blackpink menerusi album terbaru miliknya.

Pengumuman tersebut dibuat melalui akuan Twitter Dua Lipa, di mana penyanyi tersebut menyatakan bakal mengeluarkan album terbaru yang akan di keluarkan 19 Oktober ini.

Menariknya lagi pengumuman tersebut turut dikongsi oleh Dua Lipa menerusi laman Instagram miliknya dan mendapat 1,118,536 likes daripada pengguna laman Instagram.

Album terbaru Dua Lipa yang berjudul Complete Edition ini mengandungi tiga lagu terbaru penyanyi tersebut dan turut disertakan lagu kolaborasi Dua Lipa bersama Blackpink yang berjudul ‘Kiss and Make Up’.

Complete Edition ini mengandungi 2 disc dimana pada disc kedua itu terselit lagu Kiss and Make Up hasil nyanyi kolaborasi antara mereka.

Ternyata, ini merupakan kali pertama penyanyi yang mendapat perhatian ramai ini berkolaborasi dengan artis K-pop dan pastinya mendapat perhatian peminat Blackpink iaitu BLINK.


Hidap Kanser Tahap Empat, Zaibo Lawan Kesakitan

Sering muntah setiap kali selepas makan, pelakon yang pernah sitkom Spanar Jaya satu ketika dahulu iaitu Zaibo atau nama sebenarnya, Zainal Ariffin Abd. Hamid tidak menyangka bahawa dia disahkan menghidap kanser esofagus tahap empat.

“Sebaik saja doktor cakap kanser saya sudah berada di tahap empat saya merasakan dunia gelap serta-merta. Selama tiga hari saya bermuhasabah dan mula memikirkan yang saya tidak boleh terus meratapi nasib”

“Saya bangkit dengan semangat dan kekuatan bahawa saya harus teruskan hidup dan melawan kesakitan ini,” kongsi Zaibo kepada Utusan Online.

Jelasnya, sebelum disahkan menghidap kanser tersebut, dia sering muntah dan tersedak setiap kali makan. Kini dia hanya mengambil makanan dalam bentuk cecair.


Suami Hadiahkan Mila Jirin Kereta Harga Setengah Juta

Untungnya penyanyi Mila Jirin apabil suaminya menghadiahkan sebuah kereta mewah berjenama Mercedes-Benz S 400L AMG yang berharga lebih RM500,000. Perkara itu pada mulanya dianggap gurauan oleh Mila namun itulah sebenarnya hadiah dari suaminya buat isteri tercinta.

Perkara tersebut dikongsikan oleh Mila yang kini turut bergelar usahawan perkahwinan melalui peniagaan katering yang dimilikinya. Ternyata pengikutnya di laman sosial turut gembira dengan perkara tersebut.

“Hadiah dari suami tercinta. Gembira tak terkata! Walau pada awalnya saya berfikir en suami hanya bergurau senda 2 hari lepas. Saya bertanya : “Kenapa hadiahkan saya kereta ni??” Jawap en suami “This is your dream car… and as a rewards for your achivement and effort to our business,” kongsinya di laman sosial tersebut.

Mila dan suaminya, Isz Mustapha berkahwin pada pada 11 November 2015 dan pasangan ini dikurniakan seorang cahaya mata, Mohd Arif Zikri pada tahun 2017. (rtky/s)


Siti Nurhaliza Dedah 5 Kali Buat IVF Sebelum Dapat Aafiyah

Selama 11 tahun menanti, kelahiran Siti Aafiyah bukan saja ditunggu-tunggu oleh kedua ibu bapanya, Datuk Seri Siti Nurhaliza dan suaminya Datuk K, malah seluruh peminat juga tidak sabar untuk melihat wajah si comel ini.

Selepas 4 bulan melahirkan Aafiyah, ini kali pertama penyanyi nombor satu negara ini membuka mulut bercerita kepada umum mengenai pelbagai rawatan dan usaha yang dilakukan sebelum dikurniakan cahaya mata.

Menerusi program terbaru Ustaz Ebit Lew, Siti memberitahu pelbagai kaedah dan rawatan yang dilakukan oleh beliau. Sebut sahaja baik rawatan tradisional mahupun rawatan moden, segalanya sudah dicuba namun tidak berjaya.

“10 tahun itu adalah satu tempoh yang lama tapi saya dah kuat kerana saya dah positif dan fikirkan yang baik saja kepada Allah sebab saya dah cuba macam-macam rawatan.

“Pergi berurut, buat rawatan tradisional dan juga rawatan moden. Saya dah buat IVF lima kali tapi tak cerita pada orang kerana tak nak nanti orang kata itu pun nak cerita.

“Ada sesetengah cakap dan tulis, ada duit banyak pun tapi tak nak berusah, padahal saya dah usaha cuma saya tak beritahu sahaja,” ujar Siti.

Semoga perkongsian Datuk Siti ini menjadi inspirasi kepada wanita diluar sana yang sedang berusaha untuk mendapatkan anak agar tidak putus asa dan terus berdoa.


“Hukuman Sebat Lesbian Tak Perlu Dipertonton Kepada Umum”

Pasti ramai yang tahu berita mengenai dua wanita yang dikenakan hukuman enam kali sebatan dihadapan 100 orang saksi di Mahkamah Tinggi Syariah Kuala Terengganu atas dakwaan cuba melakukan hubungan sejenis di dalam kereta pada April lalu.

Isu kontroversi itu mendapat pelbagai reaksi daripada netizen termasuk model seksi Alicia Amin yang tidak bersetuju apabila hukuman sebat itu dipertontonkan kepada umum.

BACA: Netizen Tanya Alicia Amin Memang Tak Suka Pakai Bra Ke?

“Pada pendapat saya, hukuman sebegini tak perlu dipertontonkan kepada umum dan dihebahkan ke media serta media sosial. Saya faham tujuan hukuman sebat mengikut undang-undang Syariah, bertujuan memberi pengajaran. Namun begitu, ia akan meninggalkan kesan buruk kepada pesalah dari segi psikologi mereka,” katanya kepada Harian Metro.

Tidak mahu netizen salah faham dengan kenyataanya sebelum ini, Alicia menjelaskan apa yang disuarakan olehnya bukan bermaksud dia menolak hukuman Syariah tetapi adalah untuk menegakkan hak sesama manusia.

“Kalau sesuatu perkara yang berlaku itu mungkin akan meninggalkan kesan negatif (sebat di depan khalayak), kita perlu bersuara dan bincangkan. Bagi saya, ‘human rights’ sangat penting dan perlu diambil kira.

“Apa yang saya lakukan adalah satu perkara positif dan patut kita amalkan kerana kita perlu saling hormat-menghormati sesama manusia. Dengan itu, yang salah boleh diperbetulkan dan dijadikan tauladan ” katanya.

Setiap orang ada pendapat mereka masing-masing. Perlu tahu, hukuman tersebut bukan berniat untuk memudaratkan tetapi untuk mendidik dan memberi pengajaran.


Sharnaaz, Nabila Beri Anak Nama Jebat Jayden

Genap tujuh hari menerima cahaya mata pertama, Sharnaaz Ahmad hari ini berkongsi nama putera pertama mereka yang diberi nama Jebat Jayden Ahmad. Nama tersebut dikongsi khas oleh pasangan itu menerusi Instagram.

Menggelarkan bayi mereka sebagai Baby J sebelum ini merupakan bayangan mereka bakal menamakan bayi itu Jebat. Nama Jebat juga diberi khas sempena nama watak Sharnaaz menerusi drama Bukan Kerana Aku Tak Cinta.

Selain itu Noor Nabila juga sempat memuat naik video pendek berkenaan detik indah ketika melahirkan Jebat di Instastory. Rata-rata teruja dengan kecomelan dan nama unik bayi mereka.

“Sebuah video yang ditujukan khas pada kelahiran ‘raja kecilku. Untuk video penuh, anda boleh klik pada link di bio profil adik saya @atishakhan ! Terima kasih adikku untuk video yang begitu berharga ini,” tulisnya.

Pasangan itu juga turut membuka akaun Instagram yang bernama, Jebat Ayden yang sudah mencecah 42.1 juta pengikut. Dengan ini kami kongsikan detik indah ketika Jebat dilahirkan dari Youtube Atisha Khan. (rtky/w)


“Bukan Tak Nak Bercinta, Serik Pernah Ditinggalkan Kekasih”

Pernah mencetuskan kontroversi selepas mengeluarkan kenyataan mahu bersara dari bidang nyanyian kemudian timbul pula isu depresi, penyanyi Haqiem Rusli kini mahu menumpukan sepenuh perhatian terhadap kerjayanya.

Pasti ramai tertanya-tanya sama ada Haqiem Rusli mempunyai kekasih atau tidak. Menurut Haqiem lagi, buat masa ini dia tidak mahu bercinta kerana baginya ia boleh menganggu perjalanan kariernya yang sibuk.

Haqiem juga mengakui dia masih fobia dan serik untuk bercinta kerana pernah ditinggalkan kekasih sebelum ini.

“Saya bukan tak nak bercinta, tapi sekarang bukanlah masa yang sesuai memandangkan jadual kerja saya yang agak sibuk.

“Saya juga belum bersedia kerana masih serik, saya pernah ditinggalkan oleh kekasih jadi sekarang saya masih fobia untuk bercinta,” katanya kepada Astro Gempak.

Dalam perkembangan terbaru, Haqiem kini sibuk mempromosikan album terbaru yang berjudul Segalanya.


Ashraf Muslim Selamat Timang Anak Keempat

Tahniah buat Ashraf Muslim kerana telah selamat menimang cahaya mata keempat. Cahaya mata keempat tersebut adalah anak ketiga Ashraf bersama isteri keduanya, Wan Sakinah Ahmad Saburi yang kini berusia 34 tahun. Perkhabaran gembira itu dikongsikan Ashraf di laman Instagram.

Bayi perempuan berkenaan selamat dilahirkan di sebuah pusat perubatan swasta di Shah Alam pada jam 5.35 petang dengan berat 3.07 kilogram. Apa yang pasti kehadiran cahaya mata ini membuatkan Ashraf dan keluarganya cukup teruja.

“Selamat datang ke dunia anakku. Ayah, mama, ibu, Sarah, Adam dan Anas semuanya teruja. Semoga menjadi anak yang solehah, srikandi yang hebat di mata Allah, sihat dan penyayang. Semoga kehadiran anakku membawa ukhuwah kita sekeluarga bertambah erat,” katanya di laman sosial tersebut.

Turut berkongsi kegembiraan adalah peminat dan juga pengikutnya di Instagram yang tidak henti-henti meninggalkan ucapan tahniah dan doa yang terbaik buat keluarga ini.

Ashraf mempunyai dua isteri iaitu Noor Dayana Lokman dan Wan Sakinah Ahmad Saburi dan dikurniakan 3 cahaya mata bersama kedua-dua isterinya itu. (rtky/s)


Peminat Tak Suka Fasha Sandha Makin Seksi

Ramai tumpang gembira apabila hati Fasha Sandha kini sedang berbunga bersama si kekasih hati. Namun kebelakangan ini ramai mempersoalkan imej Fasha yang tampil semakin seksi berbanding sebelum ini.

Dalam sekeping gambar dimuat naik bersama Aidil Aziz, selain ucapan ‘sweet’ untuk kekasih hati, mata peminat tidak senang melihat penampilan Fasha yang berbaju seperti berkemban, menampakkan bahunya.

Bukan setakat gambar berkenaan, bagi sesiapa mengikut pelakon itu di Instagram pasti tahu banyak lagi gambar Fasha berpakaian seksi, berani dimuat naik. Di ruangan komen, ramai mengecam Fasha yang semakin seksi.

Ada juga mengaitkan penampilan seksi Fasha sekarang dengan hubungan cintanya dengan lelaki muda, Aidil. Hingga ada yang mendakwa lelaki yang baik tidak akan mengubah wanita menjadi semakin alpa.

Apapun mungkin teguran peminat nampak kasar dan memalukan tapi apa yang dikatakan mereka mungkin sekadar peringatan dan rasa sayang terhadap artis kesayangan mereka. Harap Fasha hargainya dan tidak melenting ya. (rtky/w)


“Dah Sedap Dengan Girlfriend, Aku Yang Kena Bayar Bil”

Masih belum reda lagi kontroversi antara Ismail Izzani, Zarina Anjoulie dan juga Fathia Latiff. Dalam masa sama, netizen juga tertanya-tanya apa yang sebenarnya yang berlaku di antara mereka bertiga.

Terbaru, Zarina akhirnya mendedahkan perkara sebenar antaranya bersama Ismail menerusi video yang dimuat naik ke akaun Instagramnya. Menurut Zarina, Ismail telah menggunakan bilik hotel atas namanya dan turut memesan makanan melalui room service sehingga mencecah ratusan ringgit namun tidak membayarnya.

Berang apabila netizen mengatakan dia dan Fathia menipu dan sengaja mahu mencari perhatian, Zarina memuat naik satu lagi kenyataan mendakwa dia mempunyai bukti yang kukuh termasuklah foto Ismail yang sedang mabuk bersama kekasihnya.

Dakwa Zarina lagi, walaupun mempunyai bukti kukuh namun dia memilih untuk tidak mendedahkannya kepada umum kerana tidak mahu menghancurkan masa depan penyanyi itu.

Makin lama, isu mereka bertiga ini semakin panas. Adakah dakwaan Zarina mengenai Ismail Izzani ini benar?


“Pernah Pakai Seksi Untuk Lancar Lagu Tapi Tak Menjadi’

Penyanyi Siti Nordiana bakal melancarkan bukunya, Life Goes On yang menceritakan pahit manis yang dilaluinya untuk menampung kehidupan dia dan anaknya sebelum mendapat peluang kedua sebagai penyanyi.

Siti Nordiana atau lebih mesra dengan nama panggilan Nana, mendedahkan dia pernah berasa putus ada dengan kariernya sebagai penyanyi dan berniaga di pasar-pasar malam untuk menyara kehidupan.

“Saya pernah rasa putus asa dengan kerjaya kerana buat apa sahaja tak menjadi sampai saya pernah pakai seksi untuk pelancaran lagu pun tak menjadi.

“Masa tu saya rasa memang sudah tiada ruang lagi buat saya salam industri. Saya berniaga pasar malam dan di bawah-bawah flat untuk meneruskan kehidupan,” ujarnya kepada mStar Online.

Mengambil masa dua tahun untuk menyiapkan buku berkenaan, nana berkongsikan kisah kehidupannya dan foto-foto peribadinya yang tidak pernah dimuat naik di media sosial di dalam buku tersebut.

“Banyak foto lama masa saya susah dulu ketika menyanyi di funfair dan bersama arwah suami (Mohd. Faizal Yusp) ada dalam buku itu. Saya harap apa yang saya ceritakan dapat memberi inspirasi kepada wanita yang senasib dengan saya. Apa yang mereka perlu lakukan apabila berasa putus asa dengan kehidupan,” ujarnya.

Diharap kisah Nana ini dapat memberi inspirasi buat ibu tunggal di luar sana. Apa pun, kami mendoakan agar Nana terus berjaya dalam bidang nyanyian.


Filem Rise Ini Kalilah Paparkan Nilai Perpaduan Yang Sebenar

Sebuah filem yang diinspirasikan daripada Pilihan Raya Umum ke-14(PRU Ke-14) baru-baru ini, bakal menemui anda 13 September bersempena dengan Hari Malaysia.

Menampilkan konsep jalan cerita yang akan membuka mata penonton mengenai semangat perpaduan dalam menyelamatkan negara tercinta akan melahirkan lagi semagat sebagai rakyat Malaysia dalam diri anda.

Rise Ini Kalilah merupakan filem cereka berdurasi 100 minit yang mendapat inspirasi dari semua kelompok rakyat Malaysia.

Di sini, kami nyatakan antara 3 sebab yang akan membuatkan jiwa anda berkobar-kobar untuk menonton filem yang diadaptasikan daripada kisah benar ini.

Filem ini akan membawa anda menyusuri latar belakang kehidupan sebenar sebagai rakyat Malaysia yang bergabung tenaga demi matlamat untuk melahirkan rasa cinta terhadap negara yang sebenar.

Kisah yang mengabungkan enam individu berlainan plot cerita ini saling berkait antara satu sama lain. Di mana ada pelajar yang menetap di London dengan sedaya upaya mengirimkan undi pos, seorang ahli perniagaan yang terkongkong dalam emosi ketakutan kerana politik.

Turut menampilkan watak wartawan yang tekad melaporkan kebenaran, seorang polis yang terperangkap dalam dilema untuk memperbetulkan perkara yang tidak sepatutnya berlaku dan kisah cinta terlarang antara pasangan dari dua kaum yang berbeza.

Menampilkan watak Remy Ishak sebagai watak utama dalam filem, ini sangat memberi kesan yang mendalam menerusi lakonannya sebagai seorang anggota polis.

Turut berganding bersama Remy adalah Mira Filzah, Sharifah Sakinah, Yana Samsudin, Sangeeta Krishnasamy, Jack Tan, Shashi Tharan, Mark O’dea, Sweet Qismina, dan Mustaqim Bahadon.

Untuk pengetahuan anda cerita ini menampilkan pelbagai bangsa di mana di setiap insan itu mempunyai jalan cerita yang tersendiri.

Filem yang mengisahkan di sebalik kisah PRU ke-14 ini turut menampilkan lagu Sejahtera Malaysia nyanyi Shila Majid ini amat memberi kesan yang mendalam kepada penonton atas usaha kegigihan anak muda dalam menyuarakan pendapat demi menyelamatkan Malaysia.

Sebagai rakyat Malaysia anda seharusnya menonton filem Rise Ini Kalilah untuk melihat sendiri di sebalik kejadian Pemilihan Raya Umum ke-14.

Bagi yang belum tonton trailer filem ini, jangan risau kami sediakan anda trailer filem Rise Ini Kalilah untuk anda.


Nazim Othman Lali Dituduh Gay

Dilihat semakin feminin dalam bergaya, Nazim Othman tidak kisah dengan kritikan peminat yang mendakwa dirinya semakin lembut sejak bercerai. Menurut Nazim, beliau tidak terkesan kerana itulah dirinya yang sebenar.

BACA: Nazim Othman Tayang Badan Separuh Bogel Pula
“Tolak ketepi semua itu. Inilah saya. Tidak kira bagaimana saya dilihat, saya sudah pergi jauh. Saya bangga dengan diri saya. Tidak semua orang mempunyai bakat, tetapi mereka bukan memberikan dorongan supaya kita memperbaiki diri”

“Jangan sakit hati! Saya berdoa mereka bahagia dengan kehidupan sendiri dan berjaya pada masa depan,” tulisnya berikutan dakwaan peminat mengenai imejnya kini semakin ke arah lelaki lembut.

Pelakon yang sinonim dengan wajah artis Korea itu mengakui sering ditegur oleh peminat kerana memakai mekap terlalu tebal berbanding wanita, selain dituduh gay kerana perwatakkan yang metroseksual itu.

Perasan juga imej Nazim dahulu yang masih kelihatan ‘gentlemen’ dan berimej sasa tetapi kini mungkin Nazim memilih untuk tampil dengan wajah baru. Mungkin juga Nazim berinspirasi dari selebriti Korea? (rtky/w)


Zizan Razak Sindir Da'i Wan Di Instagram?

Tidak menyatakan dengan jelas kenyataan yang ditulis, Zizan Razak sinis menyatakan sesuatu teguran itu biarlah mengikut cara Rasul dan bukan mengejar populariti semata. Adakah kenyataan itu dituju khas buat Da’i Wan?

“Ikut tegur cara kamu atau tegur cara Rasul lagi halus lagi ‘salute’ (sanjung) lagi cinta sayang kamu. Kejar ‘likes’ (tanda suka) kejar viral (tular) biar tahu tatasusila masih tahu duduk bersila,” tulisnya di Instagram.

Biarpun tidak ditulis dengan jelas namun ramai mengandaikan kenyataan sinis Zizan itu dibuat khas untuk Da’i Wan selepas teguran penceramah bebas itu terhadap mereka selepas program gandingan Jozan ke udara.

Jelas Zizan, seseorang itu lebih dihormati jika meletakkan tatasusila dan budi bahasa dalam menegur kesilapan orang. Selain itu Zizan turut menulis, keikhlasan seseorang itu tidak diukur dan hanya diketahui oleh Allah.

Terdahulu Da’i Wan menegur gandingan Jozan yang mencelah ketika tetamu penceramah, Azman Syah Alias memberikan takzirah, dimana mereka sepatutnya diam seketika bagi menghormati dan mendengar. (rtky/w)